Ana Ruiz, ingeniaria: “Jendearen onurarako lan egiteak asko asebeteko ninduke” - Zientzia Kaiera\nAna Ruiz Ilundain Nafarroako Unibertsitate Publikoko Industria Ingeniaritzako Unibertsitate Masterra egin berri du, eta, leku itxietan, airearen kalitatea neurtzen duen gailu bat egokitu eta hobetu du. Gailua baliagarria da inguruneko kondizioak automatikoki ebaluatzeko eta airea berritzeko; beraz, oso baliagarria da COVID-19aren transmisioa eragozteko. Lan horri esker, Ikasketen Amaierako Lanetarako Rural Kutxa Sarietako sari berezia eman diote.\nAitortu duenez, batxilergoan ez zuen ikasketa teknikorik egiteko asmorik. “Adibidez, ez nuen marrazketa teknikoa hartu. Argi nuen, hori bai, zientzietatik joko nuela, historia, hizkuntza eta halakoak ez baitziren nire gustukoak; bai, ordea, matematika, biologia, fisika, kimika…”\nIrudia: Ana Ruiz Ilundain ingeniaria. (Argazkia: Nafarroako Unibertsitate Publikoa – NUP)\nFarmazia ikastea zen lehen asmoa, baina fisika ikaragarri gustatu zitzaion, eta, fisika teorikoa baino zerbait aplikatuagoa nahi zuenez, orduan hasi zen pentsatzen ingeniaritza ikas zezakeela: “Egia esan, txikitan ere asko gustatzen zitzaizkidan eraikuntza-jolasak, eta Iruñean bertan ingeniaritza industriala baneukanez, eta gainera, etxean banituen erreferenteak, aita ingeniaria baita, eta anaia, arkitektoa”.\nHala, ingeniaritza industriala ikasten hasi zen, Nafarroako Unibertsitate Publikoan. Gutxi gorabehera zer topatuko zuen bazekien arren, lehen urtea gogorra egin zitzaion: “Azken finean, ikasteko modua aldatu behar duzu. Eskolan, ikasitakoa galdetzen dizute; ingeniaritzan, arazoak konpontzen ikasi behar duzu. Arazo horiek edozein arlotakoak izan daitezke; hala, ingeniaritzak irtenbide pila bat ditu, imajinatzen nituenak baino askoz ere gehiago, hasi produktu bat diseinatzetik, eta lantalde bat zuzentzera edo erosketak planifikatzera, edozein eremutan”.\nBestalde, ingeniaritzako ikasketetan gizonek gehiengoa izaten jarraitzen dute, baina Ruizek argi du guztiok balio dugula guztirako, eta, irakasle batzuek oraindik ere iraganeko jarrerak dituzten arren, leku askotan gauzak dagoeneko aldatzen ari direla. Orain, adibidez, Inbiot enpresan dago, eta lankideen erdiak emakumeak direla nabarmendu du: enpresa txiki bat da, ia denok ingeniari teknikoak gara, eta ez dago bereizketarik. “Aurrerago agian topatuko dut baten bat goitik begiratu beharko diodana, kasu egin nazan, baina oraingoz ez dut izan arazorik”.\nGainerakoan, asko asebetetzen du egiten duen lanak. Adibidez, airearen kalitatea hobetu ahal izatea diseinatu duen gailu bati esker, eta merkatura ateratzea, oso pozgarria zaio. “Horrez gain, lankideak antolatzeaz ere arduratzen naiz. Ez dauka zerikusirik produktuen diseinuarekin, baina lan hori ere asko gustatzen zait. Polita da ikustea lantaldeak ondo funtzionatzen duela eta lana aurrera doala”.\nGaztea da eta denbora gutxi darama lanean, baina, oraingoz, gustura dago hartu duen bidearekin. Oso kritikoa da doktoretza egiteagatik eta ikertzeagatik ematen diren laguntzekiko: “Ingeniari batek, lanean hasten denean, agian irakasle batek edo beste arlo bateko langile batek baino gutxiago kobratzen du hasieran, baina tesia egiten ari direnen eta, oro har, ikertzaileen egoera are okerragoa da. Eta ez da bidezkoa”.\nEtorkizunera begira, jendearen bizimodua hobetzen lagunduko duten gailu, produktu edo irtenbideak diseinatzen egin nahiko luke lana, edo erregai berriztagarrietan: “Horretarako lan egiteak asko asebeteko ninduke”.\nAna Ruiz Ilundain Iruñean jaioa da, 1995ean. Ingeniaritza ikasi du NUPen, eta, jarraian, Industria Ingeniaritzako Unibertsitate Masterra egin du. Orain, Inbiot start up enpresan dabil. Airearen kalitatea neurtzeko gailu bat egokitu eta hobetu du, eta, horri esker, Ikasketen Amaierako Lanetarako Rural Kutxa Sarietako sari berezia eman diote.\nElhuyar Zientzia eta Teknologia aldizkariarekin lankidetzan egindako ata\nArgitalpen-data: 2021/03/05 · Atala: Emakumeak zientzian, Kolaborazioak\nItziar Irakulis Loitxate Etxanoko baserri batean jaio zen, eta beti egon da naturaz inguratuta. Hala, behatzeko, esperimentatzeko eta jakin-mina asetzeko […]


oarson GAZTE1+EZ!: Oreretako EHE-ko ateak zabalik dituzte!\nOreretako EHE-ko ateak zabalik dituzte!\nORERETAKO EHE-KO ATEAK ZABALIK DITUZUE\nGure herriko sei gazte espetxeratzeko arriskuan daudela jakina dugu jada. 2011an izan ziren epaituak, gazte erakunde independentista bateko kideak izateagatik, hain zuzen, epaileak sei urte inguruko kartzela-zigorra ezarri dielarik. Honen oihartzuna etengabekoa dela ukaezina den arren, oraindik norbaiten belarri edota begietara iritsi ez bada, guk ere gure bultzadatxoa emango diogu zabalpen horri, noski.\nOreretako Euskal Herrian Euskaraz eragiletik, eta ELEAK mugimenduak martxan jarritako proiektuarekin bat eginda, guk ere gure etxeko ateak guztiz zabalik dauzkagu zuontzat, zuek seiontzat. Ideia eta proiektu politikoez gain, eskubide guztiak pertsona eta proiektu guztientzat izan behar direla uste dugun neurrian, zuokin bat egitea ezinbestekoa dela deritzogu, euskarak ere bere eskubideak lortzearren borrokan bai daramatza urteak, eta ez baita elkartasuna baina gauza indarrak batu eta etsaiaren aurka egiteko.\nEHE elkartea sortu zenetik argi izan dugu gure helburua burujabetza dela, Euskal Herri euskalduna eraikitzea. Hizkuntza eskubideak borrokatuz, ez dugula euskararik gabe Euskal Herri bat irudikatuko, ez irudikatu eta are gutxiago onartu. Eta horretarako, euskaldunok osatzen dugun komunitatea eta lurraldea aintzat hartzea ezinbestekoa dugu.\nBeraz, gurea den herri honetan normalizazio egoera batean aurkitzen ez garen bitartean, eta guztionak diren eskubide horiek errespetatzen ez diren bitartean, ezin izango dugu gure helburua guztiz bete.\nEHE-ko atea ere, ZABALIK DUZUE!\nPublicado por oarsogazte1ez en 14:14


EHGAM 2010 - 2015: Sexu bereko kideen arteko ezkontzari bidea ireki dio Gobernu frantsesak\nSexu bereko kideen arteko ezkontzari bidea ireki dio Gobernu frantsesak\nGARA:Gobernu frantseseko Ministro Kontseiluak sexu bereko pertsonen arteko ezkontzaren lege egitasmoa onartu zuen atzo, hainbat herrialdetan jada egindako urratsari jarraituz. Urtarriletik aurrera Parlamentuan eztabaidatuko dute adopzio eskubidea ere jasotzen duen testua.\nGobernu frantsesak sexu bereko kideen arteko ezkontzari buruzko legea onartu zuen atzo, beste hamaika estaturen urratsei jarraituz. «Ezkontza homosexuala ez da soilik batzuentzako aurrerapena izango, gizarte osoarentzat baizik», adierazi zuen François Hollande presidenteak Ministroen Kontseiluan.\n«Guztiontzako ezkontza» bere hauteskunde kanpainako promesa nagusietariko bat izan zen. Egitasmo horren gainean lege eztabaida izango zela agindu zuen Hollandek, baina aldi berean «kontrolpean» eta «iritzi eta sinismenekiko errespetua» eskatu zuen.\nGobernuak onartu duen testua indarrean sartu baino lehen, Parlamentuko bi ganberek aztertu eta bozkatu beharko dute. Urtarriletik aurrera izango da hori. «Ezkontza sexu bereko edo sexu ezberdineko bi pertsonak egiten dute», dio lege egitasmoaren testuak. Hortaz, bikote homosexualek seme-alabak adoptatzeko eskubidea izango dute, bikote heterosexualen moduan.\nAitzitik, Gobernuak egindako testuak ez die onartzen bi emakumek osatutako bikoteei medikuntzaz lagundutako ugalketa. «Le Monde» egunkariak atzo argitaratutako inkesta baten arabera, frantziar gehienak sexu bereko bikoteen ezkontzaren (65%) eta adopzioaren (52%) alde daude .\nBaina oposizioak ez du amore eman. François Fillon lehen ministro ohiak ohartarazi zuenez, legea azkenean onartuta ere, eskuina boterera iritsiz gero, indargabetu egingo lukete.\nEztabaidak gora egin du azken egunetan Frantziako apezpikuen urteroko batzarra dela-eta. Batzarraren presidenteak, Andre Vingt-Trois kardinalak, katolikoei eskatu die hautetsiei idazteko «jokoan dagonaren larritasunaz» ohartaraziz.


Memoriaren plaza sortzeko lanak hasi ditu Gasteizek - Deia\n8 hilabeteko iraupena\nMemoriaren plaza sortzeko lanak hasi ditu Gasteizek\ndeia.eus | gasteiz 04.01.2022 | 16:09\nGasteizko Udalak hasi egin ditu dagoeneko Postetxearen eta Biktimen Oroimenezko Zentroaren artean egongo den Memoriaren Plaza sortzeko lanak. Guztira 1.658.236,04 euroko kostua izango dute, eta zortzi hilabeteko iraupena.\nMugikortasunaren eta Espazio Publikoaren Sailak diseinatu duen proiektuak Arkupeen eremuan egindako eraberritzearekiko koherentzia estetikoari eutsiko dio, eta ingurua erabat birbanatzea ekarriko du berekin. Plaza berria espazio publiko moderno eta kalitatekoa izateagatik nabarmenduko da, eta oinezkoentzako eta herritarrak elkartzeko balioko du bereziki. Halaber, inguruneko zuhaitzak mantenduko dira, eta altzari guztiak aldatuko.\n"Gure hiriaren bihotzean plaza berri bat sortuko duen proiektu bati ekin diogu", azaldu du Raimundo Ruiz de Escudero Mugikortasun eta Espazio Publikoko zinegotziak. "Ekimenak, gainera, osotasuna bermatuta dauka. Aurreko astean hirugarren fasearen lizitazioa onartu baitzen. Helburu berdina dauka: espazio publiko adeitsuagoa edukitzea, oinezkoen mugikortasuna ahalbidetzeko eta gasteiztarrei bertako kale-plazez gozatzeko bide emateko xedez", esan du.\nProiektua plaza berri bat eraikitzean datza: Oroimenezko Zentroaren eta Postetxearen artean lehenengo fasearen ondorioz libre utzitako espazioan kota-aldea murrizten duen plataforma moduko bat izango da.\nHalaber, jarduketak aukera ematen du oinezkoentzako beste ardatz batzuk sortzeko: Posta kaletik Aizkora plazaraino (Plaza Berrian, Postetxean, Espainiako Bankuan eta Arkupeetan zehar), eta eskailera mekanikoen eta igogailuaren bidez San Vicente aldaparen hasieran amaitzen den pasealeku irisgarri berri bat.\nPlataformaren azpian kokatu bizikleta-aparkalekua hiriko handiena izango da, eta aukera emango du 200 bizikleta aparkatzeko bi alturako bizikleta-aparkalekuetan. Azpiegitura VGBiziz sarean txertatuko da, eta bertan sartzeko kudeaketa-sistema bera erabiliko da. Horrez gain, espazio bat gordeko da zama-bizikletetarako, eta beste bat, bizikleta elektrikoetarako, bi sistema haien aldeko apustua egiten baitu Udalak, bereziki.\nERREGE ATEAREN ERABERRITZEA\nOroimenezkoaren ingurunea egokitzeko obren hirugarren —eta azken— fasea lizitaziora ateratzea erabaki zuen urteko azken astean Urtaranen gobernuak.\nProiektu horren bitartez Errege Atea birgaituko da. Errege ateko obren aurrekontua 1.371.243,21 eurokoa da (BEZa barne), eta 7 hilabeteko epea (28 aste) ezarri da gauzatzeko.\nHirugarren faseak 2019tik 2020ra bitartean Arkupeen eta Biktimen Oroimenezko Zentroaren ingurunea eraberritzeko prozesua burutuko du, eta Errege atea eraberritzea ere aurreikusten du, bai espaloi-galtzadetako zoladurak bai lurpeko instalazioen zati bat hondatuta baitaude.\nJarduketa horren bidez, akabera eta azken erremate berarekin luzatuko da Magdalena eta Prado kaleek, Andre Maria Zuriaren plazak, Mateo Moraza kaleak, San Frantzisko aldapak eta San Frantzisko kaleak osatzen duten ardatza. Eremu osoaren eraldaketan egingo den azken errematea Kanpokale Berria eta Aska kaleak eraberritzearekin batera iritsiko da. Kale horien proiektuak laster idatziko dira.


Herri-lurrak okupatzea eta baldintza-agiria. Hasierako onespena\nEzkabarteko Udalak, 2020ko urriaren 22an egindako ohiko osoko bilkuran, besteak beste, hasiera batez onetsi zuen, legezko gehiengoarekin, 2.923,12 m² okupatzea Ezkabarteko 139 . poligonoko 107., 119. eta 141. lurzatietan eta 4. poligonoko 148. lurzatian, denak ere herri-lurretan; okupazioaren baldintza-agiria onetsi zen, espedientean dagoen dokumentazioarekin bat. Helburua da ur-hornidurako hodi berri bat egitea Txulapaindik, eta ur-biltegi berri bat egitea Ezkaban, Azotz hornitzeko. Iruñerriko Mankomunitateak gauzatuko du.\nBidezkoa da erabakia eta espedientea jendaurrean jartzea 15 egun baliodunean, iragarkiak argitaratu ondotik, toki-erakundearen iragarki-taulan eta Nafarroako Aldizkari Ofizialean argitaratu ere, epe horretan alegazioak edo erreklamazioak aurkez daitezen; hori guztia, bat etorriz uztailaren 2ko 6/1990 Foru Legearen 172. artikuluarekin (Nafarroako Toki Administrazioari buruzko Foru Legea).\nEzkabarten, 2021eko maiatzaren 18an.–Alkatea, Pedro Lezaun Esparza.\nIragarkiaren kodea: L2108289


Ander Elosegi, slalomeko diploma olinpikoaren irabazlea, etxean dago jadanik - basqueteam\nBasque Teameko palista pozik azaldu da C1 kategoriako ondoz ondoko hirugarren diploma irabazteagatik, nahiz eta domina bat irabazteko asmotan abiatu zen\nPiraguista Xabi Taberna eta Aritz Fernandez Basque Teameko slalom taldeko bi entrenatzaileekin batera iritsi da.\nAnder Elosegi Riotik Loiuko aireportura iritsi da gaur arratsaldean, Olinpiar Jokoetan ondoz ondoko hirugarren diploma irabazi ondoren. Basque Teameko palistak zortzigarren postua lortu du C1 piraguismoko finalean, eta pozik azaldu da izandako emaitzagatik, nahiz eta Londresen eta Pekinen lortutako markak hobetzeko gogoan zerabilen asmoa betetzerik lortu ez duen. Piraguistarekin batera, Basque Teameko slalom taldeko bi entrenatzaile ere iritsi dira, Xabi Taberna eta Aritz Fernandez, eta guztiei ongi etorria egiteko, lagunak, senideak eta gurasoak bildu dira lehendabiziko lerroan. Haiekin batera egon da, halaber, Olatz Legarza Basque Teameko koordinatzailea.\nElosegi pozik azaldu da eskuratutako diplomagatik eta diziplina honen nazioarteko elitean azken zortzi urteotan lortu duen posizioa tinkotzeagatik, baina ez du ezkutatu berriz ere podiumetik kanpo geratzeak eragin dion atsekabea.\nIruindarra zazpigarren postuan abiatu zen finalaurrekoan eta 95,33ko kronoa egin zuen, baina bi penalizazioren ondorioz, 97,33ko denbora egin zuen, proban lortutako bigarren denborarik onena, alegia. Emaitza horrek eta Deodoroko Whitewater Stadiumeko ur bizien kanalaren ezaugarriek –palistaren gustuetara arras egokituta– domina lortzeko aukera berpiztu zuten. Alabaina, finalean jaitsiera ez zen horren garbia izan: bi ate jo eta lau puntuko penalizazioa hartu zuen, 101,27ko marka lortu zuelarik.\n29 urte oraindik bete ez dituen kirolariak argi utzi du emaitza honek indarberritu egin duela eta aparteko motibazioa eman diola, datorren Munduko Txapelketan borrokatzeko.


Garun maskulino eta femeninoa existitzen al dira? Neurozientziak ezetz dio — Gaztezulo\nGarun maskulino eta femeninoa existitzen al dira? Neurozientziak ezetz dio 200 urteko historian zehar garuna aztertu denetan, misoginia eta estigma ugarirekin egin da. Gina Rippon ikertzaileak dionez neurozientziako sinesmen asko gezurrak dira eta okerra da pentsatzea, gizon eta emakumeen garunak modu ezberdinean jokatzen duela. https://www.gaztezulo.eus/albisteak/garun-maskulino-eta-femeninoa-existitzen-al-dira-neurozientziak-ezetz-dio https://www.gaztezulo.eus/albisteak/garun-maskulino-eta-femeninoa-existitzen-al-dira-neurozientziak-ezetz-dio/@@download/image/Captura de pantalla 2022-01-21 a las 8.08.51.png\n200 urteko historian zehar garuna aztertu denetan, misoginia eta estigma ugarirekin egin da. Gina Rippon ikertzaileak dionez neurozientziako sinesmen asko gezurrak dira eta okerra da pentsatzea, gizon eta emakumeen garunak modu ezberdinean jokatzen duela.\nDenboran mantendu den estigma da. Zientzia eta neurozientzia alorretatik emakume eta gizonezkoen arteko ezberdintasun biologikoez hitz egin izan da, esanez emakumeek enpatia gehiago sentitu lezaketela eta hainbat gauza batera egin, euren garuneko gaitasun bereziagatik. Bitartean, gizonezkoen logikadun zereginak eta zientzia hobetu ulertu omen ditzakete.\nHitz gutxitan esango dut: ideia horiek mitoak dira. Aston Unibertsitateko (Birmingham, Erresuma Batua) Gina Rippon neurozientzialariak bere ikerketak garunaren generoan sakondu ditu, honen inguruan dauden sinesmenak eguneratzeko asmoz. Ohartu da sekulako estigma dagoela eta ezinbestekoa dela berau erauztea.\nIkerketa ugariren ostean ondorioztatu du ez dela zuzena garunari sexua egoztea, ez eta garun jarduera jakin bat zerbait maskulinoa edo femeninoa bezala definitzea. Noski, sexuak gure jokabide batzuk baldintzatu litzake eta horiek garun jarduerari eragin, baina sexua ez da garunaren bulkada nagusia, gaur egun arte pentsatu izan den bezala, azaldu du Ripponek.\nGainera estigma honek dakartzan ondorio negatiboak azpimarratu nahi izan ditu. Sinesmen faltsu horiengatik erraza da nortasuna eraikitzea etiketa horietatik, eragin sakona izanik pertsonengan, zenbait kasutan baztertzailea ere suertatuz. Ripponek dio, garuna generotan banatzearen ideiak ez duela oinarri zientifikorik, baizik eta misoginia dagoela horren atzean.\nOrain, Ripponen helburua, hezkuntzaren eta genero berdintasunaren bitartez paradigma hau aldatzea da. Horregatik, egun Europar Batasuneko Genero Berdintasunerako Sareko kidea da. Bertan, zientziaren erronka berrien inguruan hitz egiteko espazioak sortzen ditu. Helburua? Begirada feminista eta inklusiboa gizartea txertatzea.


Gipuzkoako hautagaiekin mahai-ingurua - Debagoiena - Goiena.eus\nGipuzkoako hautagaiekin mahai-ingurua\nGoiena Telebista 2019-05-10 21:00\nGipuzkoako ahaldungai, Markel Olanok (EAJ), Juan Karlos Izagirrek (EH Bildu), Denis Itxasok (PSE-EE) eta Maria Valientek (Elkarrekin Podemos), ekonomia, pentsioak, bide eta ingurumen azpiegiturak eta abar, izan dituzte hizpide mahai-inguruan.\nMaiatzaren 26an egingo dituzte udal eta foru hauteskundeak, eta, horren harira, probintziako lau alderdi nagusietako ahaldungai nagusiak mahai-inguru batean batu dituzte Infosarek eta Goienak elkarlanean, Miramongo Parke Teknologikoan.\nMarkel Olano (Beasain, 1965) da EAJko zerrendaburua, 2015etik Gipuzkoako diputatu nagusia dena, hain zuzen. EH Bilduren zerrendaburua Juan Karlos Izagirre da (Donostia, 1963), 2011tik 2015era Donostiako alkate izandakoa. Denis Itxaso (Donostia, 1975) da PSE-EEko ahaldungai nagusia, 2015etik Kultura, Turismo, Gazteria eta Kiroletako diputatua. Azkenik, Elkarrekin Podemosen zerrendaburua Maria Valiente da (Salamanca, 1961), Gipuzkoako batzarkidea 2015etik.\nEkonomia ereduaz eztabaida\nEkonomiari buruz hitz eginez eman diote hasiera mahai-inguruari. Izagirrek hartu du hitza lehenik, eta "lorpen faltsuak" adieraztea ez dela ona leporatu dio EAJri. "Kezkatzen gaituena da genero arrakala handia, aberatsen eta langileen arteko diferentzia, baita gazteen prekarietatea ere. Sistema honek prekarietatea sustatu eta ingurumena apurtzen du".\nOlanok erantzun dio esanez Europako herrialde aurreratuenen eredua dela hemengoa, eta ez duela alternatiba proposamenik ikusten. "Zein eredu da hobea? Venezuelakoa? Nikaraguakoa?", zuzendu zaio Izagirreri.\nItxasok uste du "lan ona" egin dela azken lau urteotan; hala ere, onartu du badagoela lana egiteko oraindik. "Esportazioak hazten ari dira, enplegua ere gorantz doa, baita soldatak ere. Horrek ez du esan nahi, ordea, guztia ondo dagoenik. Aitortu behar dugu desberdintasunak badaudela oraindik, eta emakumezkoak enplegu falta dutenen gehiengoa direla".\nKrisia langileek ordaintzen dutela azpimarratu du, azkenik, Valientek. "Enpresariak dira onuradun handienak, krisia mauka da haientzat. XXI. mendean enplegu mota aldatzen ari dela kontuan hartuta, plan estrategiko bat landu beharra daukagu, eta etorkizuna enplegu berdearen bidez eraiki. Enplegu zuzena eta tokiko merkataritza bultzatzea ezinbestekoa da, gure ustez", zehaztu du.\nZerga-politika eta aberatsak\nElkarrekin Podemoseko batzarkideak "justizia fiskala" eskatuz hasi du zerga politikaren tartea. "Gehiago irabazten duenak gehiago ordaindu behar du. Sozietate zerga igotzeaz gain, zerga iruzurraren aurka borroka egin behar dugu. Paradisu fiskalak bukatu beharra dago", dio.\nItxaso ere zergak progresiboak izatearen alde agertu da, eta harmoniaren aldeko apustua egin du. "Modu harmonizatuan diseinatu beharko genituzke zergak. Hala ere, ongizatea bermatzeko zergak ondo kudeatzen ari dira, eta hala jarraitu behar dugu".\nIzagirrek ere uste du zergak modu justuan banatu beharko liratekeela, eta EAJri leporatu dio ondasun handien gaineko zerga kendu izana. "Aberatsek Gipuzkoan zuen garaian baino gehiago ordaintzen dute orain. Ondasunen zerga egokiagoa da etorkizunaren eta enpresen osasunaren ikuspegitik. Oso aurrerakoia den fiskalitatea daukagu egun Gipuzkoan", erantzun dio Olanok.\nOlanok adierazi du lau urte hauetan aurrerapauso handiak egin direla bide-azpiegiturei dagokienez. "Deskarga 5-6 urte oso modu arriskutsuan egon da. Orain, arriskua ekiditeaz gain, autobidea martxan jarri dugu, eta Gipuzkoako herritarrek 15 kilometrora autobide bat daukate. Hori albiste pozgarria da".\nItxasok ere bat egin du. "Hiru lorpen nabarmenduko nituzke: Gipuzkoako biribilgunea bukatu dugu, biztanle orok 15 kilometrora gaitasun handiko errepide bat du, eta bidesarien arazoa konpondu dugu. Kanpotarrek ere ordainduko dute eta kamioiek ere lagunduko dute errepidea mantentzen. Azkenik, tarifa laua Araban, Bizkaian eta Gipuzkoan. Horrek lagundu du autoa erabiltzen dutenentzat merkeagoa izan dadin probintzia arteko ibilbidea".\nValientek ohartarazi du autobidea ordainduta dagoen arren herritarrek ordaintzen jarraitzen dutela. "Saltzen digute errepidea konpontzeko eta egoera hobean egoteko erabiltzen dutela diru hori, baina errealitatea da AP-8a penagarri dagoela, zuloz beteta, segurtasun gutxirekin, argitasun faltarekin, eta abar".\nIzagirrek bide beretik jarraitu du. "Sare nagusia egina dago, baina ekintza puntualak egitea falta da orain. "Mantentze-lanek asko kezkatzen naute. N-1 errepidea oso gaizki dago, eta beste batzuk ere bai. Zaharberritu egin behar dira".\nTurismoa lurralde osora\nPSE-EEko ordezkariak hasi du turismoaren gaineko erronda, adieraziz kostaldeko turismoaren eta barnealdekoaren arteko aldea orekatuz doala pixkanaka. Hala ere, onartu du oraindik aldea handia dela. "Lortu behar dugu Donostiara datozenak gainontzeko eskualdeetara ere joatea. Horrekin lanpostu duinak lortu behar ditugu, ostalaritzan ere hitzarmen kolektiboa bermatuz".\nValientek erantzun dio esanez "abandonatuta" dagoela barneko turismoa. "Turismoak lurralde osoan eduki behar du eragina, eta barnealdeko turismoa ez dago bermatuta", dio. Gaineratu du sektore honetako langileen baldintzak "prekarioak" direla.\nOndorio positiboak eta negatiboak aipatu ditu Olanok. "Positiboa da gure lurraldea geroz eta erakargarriagoa dela. Negatiboa, berriz, masifikazioa ere handia dela. Turismoa dibertsifikatu eta barnealdera erakartzea lortu behar dugu. Hala ere, barnealdeko eskualdeak ez daude lo, eta etorkizun oparoa dutela uste dut".\nIzagirrek masifikazioari erreparatu dio. "Eskaintza zabala daukagu Gipuzkoan, potentzialitate izugarria; beraz, zabaldu dezagun lurralde osora. Denok gara turistak, eta turista arduratsuak behar ditugu. Turismo jasangarria eta ez masifikatua". Era berean, azpimarratu du turismoa ezin dela "ekonomiaren motorra" izan, "osagarri" bat baizik.\nPentsioak: lorpenak eta premiak\nOlanok adierazi du EAJ izan dela euskal pentsiodunen alde zerbait lortu duen bakarra: "Gure eskuduntza ez den arren; izan ere, pentsioak Espainiako Estatuaren eskuduntza dira, eta Estatuan EAJ izan da PPrekin negoziatu eta pentsioak hobetzeko. Euskal pentsiodunek hilero onura bat jasotzen dute orain".\nItxasok dio arlo honetan aldaketa bat izan dela Pedro Sanchez Espainiako gobernuburu izendatu zutenetik. "Sanchez pentsioak eguneratzen ari da. Sozialistok Toledoko Itunaren alde gaude pentsioak bermatu daitezen, eta KPIaren arabera igo, eskuina etorri ez dadin horren inguruan murrizketak egitera".\nValientek, Olanori erantzunez, adierazi du ez zaiola dominak jartzea gustatzen. Gero, gaineratu du Toledoko Ituna "gardena eta irekia ez den bitartean", pentsioak KPIaren arabera igotzea legez onartu beharreko gauza bat dela, eta erretiroa hartzeko adinaren muga 65 urtetan jarri. "Inor ez dadin 70 urterekin oraindik lanean egon".\nIzagirrek aldarrikatu du gutxieneko pentsio 1.080 eurokoa izan beharko litzatekeela. "Nahiz eta Diputazioaren eskuduntza ez izan, Eusko Jaurlaritzatik asko egin daiteke, eta lau urte hauetan atzera egin dugu".\nErraustegiaren alde eta kontra\nIngurumena izan da jorraturiko azken gaia. "Hitza bete" dutela esanez hasi da Olano. "Esan genuen hondakinen kudeaketaren arazoa konponduko genuela, eta bete dugu. Zubietako azpiegitura batzuk dagoeneko martxan daude", dio.\nItxaso ere "harro" azaldu da hondakinen kudeaketaren arloan egindako lanarekin. "Birziklapen-tasak gora egin du, azpiegiturak eraiki ditugu, zabortegiak itxi, ez dugu zaborra esportatzen jarraitu beharko aurrerantzean eta energia berriztagarria sortuko dugu".\nValientek dio azken 20 urteetan ez zaiola tratamendu onik eman zaborrari. "Ekonomia berdea aldarrikatu gura dugu, eta erraustegia oztopo bat besterik ez da bide horretan. Zaborra erretzea beharrezkoa izango da, eta Gipuzkoa 35 urterako hipotekatu duzue".\nIzagirrek ere bat egin du azken horrekin. "Erraustegirik gabeko kudeaketa publikoa gura dugu, eta erabiltzen diren azpiegiturak gipuzkoarren nahietara egokitutakoak izatea".


Gipuzkoako Foru Aldundiko enpresa batzordeak konpondu gabeko gatazkak eraman ditu “gobernantza ona”-ri buruzko kongresura | LAB SINDIKATUA\nZerbitzu Publikoak Udal eta Foru Administrazioa Gipuzkoako Foru Aldundiko enpresa batzordeak konpondu gabeko gatazkak eraman ditu “gobernantza ona”-ri...\nGipuzkoako Foru Aldundiko enpresa batzordeak konpondu gabeko gatazkak eraman ditu “gobernantza ona”-ri buruzko kongresura\nGipuzkoako Foru Aldundiko enpresa batzordeak protesta bat egin du goizean, “gobernantza ona"ri buruz aldundiak berak Tabakaleran deitu duen kongresuaren hasieran. Hain zuzen ere, legegintzaldia hiru gatazka konpondu gabe amaituko dutela salatu du: Egogain, suhiltzaileak eta lan hitzarmena.\nHauxek dira Aldundiko enpresa batzordeak aipatutako hiru gatazkak:\nGipuzkoako Foru Aldundiako politikariek mahai gainean ditugun hiru gatazka larri konpondu gabe amaitu nahi dute legealdia:\nEgogainen lan egiten dugunok pertsona nagusi, mendekotasun handia, adimen urritasuna eta gaixotasun mentalak dituzten pertsonak artatzen ditugu. Azken urteetan GFAk atzerapauso ugari eman ditu hainbat arlotan, gure lan baldintzak kaskartzen aritu da (langileon lan baldintzak okertu, amortizazioak, gure lanpostuak azpikontratatu, etab.) eta egoera hau okerrera joango da: egoiliar gehiagorentzako plaza berriak sortuko dituzte, baina zerbitzua langile kopuru berdinarekin eman nahi dute. Hau ezin dugu onartu, langile gehiago behar ditugu kalitatezko zerbitzu publiko on bat eman nahi badugu.\nAzken hilabetean suhiltzaile etxe bat itxi du zerbitzuak taldeak osatzeko suhiltzaile nahikorik ez zegoelako, IZUGARRIA!! Gainera, lehendik eskasak diren txanda minimo asko ere, ez dira betetzen ari; alerta laranjan egonda ere ez!! Kalitatezko zerbitzu publiko on bat eman ahal izateko, lehenengo pauso bezala, gutxienez 48 suhiltzaile gehiago behar ditugu berehala.\nLangile Batzordea eta Funtzio Publikoa urtarrilean elkartu ginen negoziazio orokorreko bilera egiteko. Bertan, lan hitzarmenaren negoziazioa itxitzat eman dutela jakinarazi ziguten. Otsailean, aldebakarrez eta Langile Batzordearekin adostasunik lortu gabe, Gipuzkoako Foru Aldundiko langileen lan baldintzak arautuko dituen testu bateratu berria onartzeko asmoa daukate. Gainera, gure lan baldintzak kaskartuko dituen testu honek indarrik gabe utzi nahi ditu orain dauzkagun adostutako akordio guztiak.


Politikan gauza politikan ez dagoela zioenean, egia berdadero handi bat esaten zuen Lazkao Txikik, baina baita beste bat ahaztu ere, politikariak baitira askotan konturik ilunenak edertzearen artean adituenak. Politikan ilusioa aldarrikatzen den garaiotan, “ilusio” hitzak “iruzur” eta “jolas” hitzekin duen zerikusia gogoan izan eta irudiak atzean ezkutatzen duenaz gogoeta egin nahiko nuke blog honetan. Ilusioaren atzeko egiaz, zinearen atzean dagoen politikaz. Ametsen eta ilusioen fabrika omen den zineak, politikarekin duen erlazioa aztertzea da helburua, beraz. Hitz horien konbinazio posibleen inguruan arituko naiz: zine politikoa, zinea eta politika, zinearen politika, zinea politika gixa... Horrez gain, gai politiko eta historiko konkretuei buruzko dokumentalak ere aurkeztuko dizkizuet, badakizue, lana arintzeko. Politika fikzioa? Agian, baina saiatuko naiz.\nTitanic, Jaws, Taxi Driver, The Dark Knight, The Sound of Music edo West Side Story bezalako filmeek, izatez aseptiko eta politikoki ikuspegi konkreturik azaltzen ez dutenak dirudite lehen begi-kolpean, baina geure pentsalari maiteak horrelakoak eta beste hainbeste erabiltzen ditu bertan aurki daitekeen ideologia azalaratzeko. Ideologia, hori bai, zentzu marxista klasikotik abiatuta gehienbat, hots, estruktura material konkretu batek definitu, konduzionatu eta sortzen duen superestruktura kultural moduan eta ez “neure sinismen politikoak” egunerokotasunean erabili ohi dugun zentzuarekin. Sistema ekonomiko eta politikoaren isla geure konzientzian, bizi garen garaia eta tokia biltzen dituen substantzia inkonszientea. Guztia, hori bai, Žižek psikoanalisi txorrotada oparo batekin nahastua.


UNESCOren 33. BILTZAR OROKORRA. Paris, 2005eko Urriak 3-21\nUrriaren 3tik 21a bitartean, Parisen, UNESCOren 33. Biltzar Orokorra ospatzen da.\nUrte bitik behin ospatzen den Biltzar horretan UNESCOri elkartutako Estatuak, Estatu kideak eta estatu kideak ez direnak biltzen dira. Parte hartzen dute baita ere gobernuarteko elkarteak eta GKEak, behatzaile moduan.\nUNESCO Etxeak, UNESCOrekin harreman ofizialak dituen GKE den moduan, biltzar horretan parte hartzen du, UNESCOren Idazkari Nagusi Koitsiro Matsuurak gonbidatuta.\nBertan eztabaidatuko diren gai nagusien artean Koitsiro Matsuuraren berrautaketa dago, 2009. urte arte agintea luzatuko lukeena. Horrekin batera azpimarratzekoa da “Kultura edukien Aniztasunaren eta Adierazpen Artistikoen Babesari buruzko Nazioarteko Biltzarra”-ren aurkezpena eta onarpena.\nBiltzar horren aurre proiektuari ekarpen moduan, irailaren 21ean, UNESCO Etxeak Kultura Aniztasunari buruzko UNESCO Etxearen Adierazpena aurkeztu zuen. Adierazpen horrek munduan askatasunaren eta kultura eta hizkuntza aniztasunaren sustapenerako Euskal Herriak egiten duen ekarpena izan nahi du, bake eta garapenerako oinarri moduan.\nUNESCOren 33. Biltzar Orokorra\nKultura edukien Aniztasunaren eta Adierazpen Artistikoen Babesari buruzko Nazioarteko Biltzarra


Osasun alertan, laguntza gehien behar dutenen bidelagun Udala - Albisteak - Ibarra\nOsasun alertan, laguntza gehien behar dutenen bidelagun Udala\nLarrialdi egoera honetan Udalak herritarrei lagundu ahal izateko dekretuak sinatu ditu\nCOVID-19ak egiteko moduak aldatzeaz gain, behar gehiago azalaratu ditu Udaleko jardunean ere. Eta hau, batez ere, Gizarte gaietako departamentuan nabaritu da, herritarren segmentu ahulenari eragiten baitio batez ere krisi honek. Hori dela eta, bertako langileak sortu diren behar berriei erantzuten ari dira geratu gabe.\nAdineko pertsonak arrisku egoeran daudenez, euren gertuko jarraipena egiten ari da Udala. Hala, bakarrik bizi diren 70 urtez gorako pertsonei deiak egiten ari dira eta baita bikotea adin berekoa edo zaharragoa dutenei ere. Beharren diagnostiko bat egiten ari da Gizarte departamentua, egoera ezagutu eta horren araberako babesa eskaintzeko.\nBide horretan, pertsona horiei laguntzeko bolondres sarea osatu da, 40 lagunek baina gehiagok eman dute izena ekimen honetan eta hauek jarraitu behar duten protokoloa ere osatuta dago, inor arriskuan ez dadin jarri.\nBestetik, mendekotasuna duten pertsonentzat eta zerbitzua ematen duten zaintzaile formal edo ez formalentzat ziurtagiriak egiten ari da Udala, euren lana burutzeko, mugikortasuna bermatua izan dezaten. Ziurtagiri horiek telematikoki eska daitezke.\nElikagai-bankua momentuz bertan behera geratu denez, bertako erabiltzaileentzat eta gizarte larrialdikoentzat erosketa baleak egin ditu Udalak. Elikagaiak, botikak edo behar-beharrezko gaiak eros ditzaten pertsona hauek. Bale horiek ekimen honetara batu diren Ibarrako dendetan erabil daitezke.\nErosketa bale horiek eman ahal izateko, Udalak dekretu bat sortu du. Ikusi hemen.\nAurrera begira, elikagai bankua berriz ere martxan jartzeko lanketa hasi dugu bai gizarte langileekin eta baita bolondresekin ere.\nGenero indarkeria gerta daitekeen kasuetarako informazioa zabaldu da eta herritarren kolaborazioa eskatu da. Garrantzitsua da herritarrek udaletxea ez dela itxi jakitea nola ez, babesa eta zerbitzuak ematen jarraitzen da bertatik.\nKale hezitzaileek kudeatzen duten programari dagokionez, bisita fisikorik ez, baina telefonoz eta telematikoki ari dira jarraipenak egiten adin txikiko erabiltzaileekin.\nBestetik, etxez etxeko zerbitzuak osorik ematen jarraitzen da, krisiaren aurretik bezalaxe.\nUdala jakitun da alarma egoera honek herritar askori sortuko dizkien arazo ekonomikoez eta horregatik, herritar guztientzat zerga ordainketen epeetan aldaketak burutu ditu dekretu baten bitartez. Ikusi hemen.\nOsasun alerta batean gaudenez, Ibarrako Udalak COVID-19ari aurre egiteko neurrien artean, hala behar izan ezkero kontratazio prozeduretan larrialdia dagoela adierazteko aukera izatea onartu du dekretu bidez, krisi egoera honetan kontratazio publikoak egin behar badira, larrialdizko izaerarekin burutzeko. Ikusi hemen dekretua.\nIbarrako Udalak koordinazio etengabea du osasun, polizia eta gizarte arloko agintaritzarekin eta jarraipena egiten ari da momentu oro, dauden beharrei erantzunak emateko.\nEta noski, herritarrek ohiko bide hauek erabil ditzakete gizarte zerbitzuekin harremanetan jartzeko: 943670415 edo 648102809 eta gizarte@ibarra.eus


Jakina da, birziklapenak dituen abantailak guztiontzat onuragarrikak direla. Erabilitako produktuak, erabilpen berri bat izateko geratzen ditugu, ingurugiroa kutsatu gabe. Zortutako zaborra baliogarri izatera iristen da, zabor hutsean geratu gabe. IBILI-k baditu birziklapena egiteko lagungarri izan daitezken produktu batzuk; Latak prentsatzeko\nLana eroso eta azkarra egiteko, eskuak aske izateko aukera ematen du. Bi piezez dago osatua; bol, lapiko e.a batean krokatzen den euskarria eta gorringoa eusten duen egitura. Gorringoa apurtu gabe bereizteko oso gailu praktikoa da. Erabilera egokia izateko, bereizgalua bol\nOndorengo bideoan, Essential modeloa den zentrifugagailua nola erabili behar den azalduko dizugu. Lanean zabiltzala, gailua mugitzea ekiditen duen hankan ditu azpian eta frenoa era badu. Oso errez erabiltzekoa, praktikoa, funtzionala eta iraunkorra da. Entsaladak eta barazkiak garbitu eta ondoren, ura\nOndorengo bideoak, IBILIren olio eta ozpin lainoztagailu bikoitza nola erabili erakusten du. esaterako, ensaladentzako hainbat nahasketa egiteko perfektua da, era berean, oso erraz erabiltzen dena.\nLoreak, landareak eta baserri giroko dekorazioa atseginez gero, gure ontziteriari begiradatxo bat ematea aholkatzen dizugu. Gorria, zuria edota lore marrazkiak dituen IBILI ontziteri kutsuna, izugarri ezaguna egin da batez ere sukaldaritza blogger eta dekorazio zalentuen artean. Aukera handiak ematen ditu,\nTxokolatea izugarri atsegin dugun ehinean… txokolatezko errezetak ezin dira gure blogean falta. ETB1eko Txoriene saioan egindako errezeta da hemen proposatzen duguna. Izugarrizko itxura ona dute bonbek eta errezeta perfektua da gure moldeak erabiltzeko. Hainbat mota eta koloreetako molde eta kapsulak\nEtxean egindako Jogurta!\nGoiena Komuniazio taldeak kudeatzen duen Puntua aldizkarian, haurrekin egin ditzakegun errezeta interesagarriak prestatzen ditu astero Maddi Artzamendi bergararrak. Jogurta izugarri atsegin dugu eta hori dela eta jaso dugu errezeta hau gure blogerako. Ederra! Klik egin irudian eta jaso errezeta!\nCategories Select Category Aholkuak bideoak Errezetak gozogintza IBILI produktuak Postreak


Igaroko berrogei urte oneetan, itz barriak dirala ta ez dirala, auzia, eztabaidea, usubilloa ta zaratea darabille euskaltzaleak.\nBatzuk ezetatik be ez dabe itz barririk entzun ez ikusi gura. Bat bera entzun edo ikusiak min emoten dautse. Eurok esan daroe itz barrien asmatzailleak eta itz barrizaleak euskerea galtzen, ondatzen diñarduela.\nAu zegaitik diñoe? Ara, euskaltzale orreek gura leukie euskereari ez ukuturik egitea, guk geure gurasoekandik artu dogun legetxe iztea, ezer kendu ez ezarri barik, dagoala dagoan legez. Eurontzat euskerea, gurasoen kutxa zar edo etxe bat lakoa da. Ez dabe barriztatzerik gura, ez dabe geitzerik gura, ez dautsoe euskereari gauza bizitzat begitu gura, gure eskuetara eldu dan euskerea oso-osoa bilduta balego liburu ta ingietan, ez leuskioe bape ardurarik izango orrei bertan bapatera euskerea galtzeagaitik.\nMuseo batera eroateko dan kutxa edo beste errediza zar, zerenak jandako ta aldiak marguldurikoa, bere burdiñazko atalak ugertuta dauzan errediza zar bat, iñok barriztu gura baleu, ta dotore ipiñi, bertan gauzak eukiteko, museora barik etxe-errediza legez erabilteko, anbiolizti-zaleak asarre bizian sartuko litzakez, euren deadar ta garrasiak Gorbeia txuntxurreraiño be elduko litzakezala.\nOlantxe, ba, itz barrien arerioak diran euskaltzaleak be, eurentzako errediza zar bat dan euskerea barriztu, geitu ta edertu gura dabenai, beste edozein errik bere elez esan eta adierazo leiken guztia euskalerriak be euskeraz esan eta adierazo al dagiala gura dabenai, gorrotoa izaten dautsie.\nItz barrizaleak, ostera, diñoe euskerea ez dala museora sartzeko kutxa zar bat, gauza bizia baiño, euskalerriaren elea dala; baiña orain arte landu barik egon dala, euskaldunak bape arduratu ez diralako orretan, eta garbitu, geitu ta ornidu bearra dauala. Eta onetan diñardue gogor aspaldiko berrogetaz urteetan, itz barrien arerioei jibitea emonik.\nEzin ukatu lei gaurko euskereak itz zakar asko dituala atzo erderatik sarturikoak, eta ondo dala eurok polito-polito ataratea, ta euskerea garbitutea. Baita gaur euskeraz dana adierazo al izateko, itz barri askoren bearra dagoala. Adibidez, «Daneurtizti» edo Geometria euskeraz adierazteko, Mibisus azkarrak iñun diran itz barriak euskerearen sustar-sustarretik atara bearra izan dau.\nItz barri asko, erabilliaren erabilliagaz, onezkero errian sartu dira; ta itz barrizaleak diran euskaldun alderdiaren arerio amurratuak eurak be bai darabillez, erriagandik ikasita. Ondiño oraintsu, itz barrizale alderdiaren arerio andi batek bere itzaldian onelako esakerak erabilzan: «Erri onetako sendi edo fameliak», «kristiñauen sendi edo famelietan»...\nNeure kolkorako esan be egin neban: «Ez dakik asko, gixajo orrek, nundik norakoa dan itz ori, nok asmaua dan, bestelan etxoat uste erabilliko eukeanik».\nItz barriak, ba, bear-bearrak dira, ondo datozanak dira; eta eurok ondo asmatzea euskera aldezko lana da.\nOrraitiño, onetantxe be neurria bear da, beste gauza guztietan legetxe. Euskerazko esakun polit bat auxe da:\nLARRIK EZ ONIK\nOldozpen au gogora ekarri dauste aspalditxu onetan irakurri dodazan itz barri bik: gizarra ta gizemea.\nEuskeraz adierazoko dautsuet itz biok esan gura dabena, erderazko itzetara jo barik, ara; gizarra gizonezkoa da, gizemea andrazkoa da.\nItz barri bi orreen bearrizanik izan da? Ezetz esan lei, lengo itz bi euskal sustardunakaz adierazten diran ezkero.\nGuk, bizkaitarrok, gizonezkoa ta andrazkoa esan daroaguz; gipuzkoarrak gizakume ta emakume. Bigarren au, emakume, Bizkaian be erabilten da.\nBearrizan bakoak izan arren, tira, ori baiño ez balira, okerrik ez legoke, sarri jazoten dan lez gure euskera onetan gauza batek izen asko eukitea baiño besterik ez litzake izango; baiña itz orreek uts andi bat dauke: motzak, itsusiak, ezaiñak, zantarrak izatea euskalerrian.\nEuskaldunak ez dabez arra ta emea itzak notiñentzat erabilten, abereentzat bakarrik baiño. Eurrez esaten dira: katarra ta kataemea, astarra ta astaemea, ta onakoak, iñok itz zantzartzat artu barik; notiñentzat, ostera «giza-arra» ta «giza-emea» ezin esan leiz aziera onari uts egin barik.\nErantzungo dauste, bearbada, notiñak be arrak eta emeak izatea egia baiño besterik ez dala, itzok zantartzat artzea oitura bat dala, eta egia lenago dala oiturea baiño.\nEta nik berrerantzuten dautset ezetz. Geltokietan, antzokietan, kaleetan, norbere bearrizanak egiteko lekuetan ateburuan idazkun auxe: «Caballeros», edo beste auxe: «Señoras» ipinten daben ordez, «Machos», «Hembras» ipiñiko balebez, zer jakozo litzake? Egundoko ariñen kendu eragingo leukiez idazkunok!\nUrkiolako eleizan ain polito dagozan euskerazko idazkunak, ezker aldeko aulkietan «Gizonak», eskuma aldekoetan «Andrak», uste dozue ordeztu leikezala «gizarrak» eta «gizemeak» itzakaz, notiñai iguin emon barik?\nEz, ezin leikez esan, gaur beintzat, arra ta emea notiñentzat aziera onari uts egin barik.\nEuskaldunik ez dago esango dauanik: «Gurean sei ume dira, lau arrak eta bi emeak». Eta batenbat balego, ao batez danak deituko leuskioe baldar, asto, azierabakoa.\nGanera, «gizarra» lendiko itza da. Antziña gaur baiño geiago\nerabilten zan; baiña ondiño gaur be entzuten da.\nGizarra-k esan gura dau gizon txiki, argal, erkiña.\n«Bera ain gizarra dala, ainbeste gizon sendo ta errime darabilz bere agindupean».


1002. GAUA. Halakoak ote dira gizonezkoak oro?. Egilea(k) MENDIGUREN ELIZEGI, Xabier. Berria, Euskal Editorea SM 2008 (1)\n...>dituztela baina axola zaien bakarra beren kirtena gure hanka artean sartzea dela?».\nNEKANE. - (irri eginez) Ez izan kirtena.\nTXUS .- Ai, lore, kirtena!? Nik hartuko nukena! ( barre ) Tira, zein da erantzuna...?...\nTXIMISTA.- A ze kirtena!\nIBON .- Disimulatu zak. Galtzak puskatuko dizkik " kirtenak"!\nPILAR.- Ez izan kirtena! Gainera...aharennantzaadaukazuuzuk.\n...Horrek ez du lotsarik! Lapurra eta gainera kirtena!\n...> , aitaren koilaratxoa hartzen du kontu handiz kirtenetik zapi batekin...\n69. atala: Amaren etxea. Egilea(k) , GOENKALE. Goenkale, Euskal Irrati Telebista 2011 (1)\nIBON.- Nik ere erratza kirtena ematen dut. Hau mina!\nKOLDO.- Gainera, bi hoiek eskoba kirtena baino argalagoak zeuden!\n...EO.- (barrez) Zure burmuina bai eskoba kirtena!\nARIZKO PELOTAK. Egilea(k) ZENDOIA, Nikolas. El Diario Vasco, Sociedad Vascongada de Publicaciones, S.A. 2011 (2)\n...aturala.Bi eskutako beatz banarekin tartean artu kirtena koskoilluz gora, eta tira rast beatzari alde banatara; eta ...\nAzeak, berea kirtena, eta aritzak bere erikoa ezpala.\nAskotan ikusi oi dira lurrean, atxurra eta kirtena alkarren urrean.\n...>Bere lehengusu Rhamnus frangula zumalikarrarena bezala, kirtenak egiteko egokia da. Lehengusu horri buruz, Luis Miguel Garcí...\n...azu ergelkeriarik esateko, etzazu esan, bestela kirtentzat hartuko zaituzte-eta.\nAltxor uhartea. Egilea(k) STEVENSON, Robert Louis. , ELKAR 2008 (5)\n...ak areagotu egin zuen nire beldurra. Aihotzaren kirtena libratu eta lasaitu egin zuen haren xafla zorro barruan; et...\n...edo hobeto esanda daga motz bat, odolez zikindua kirteneraino. Une batez aztertu, beheko matrailezurra aurreratuta, punta...\n...eta atera zuen lur azpitik -bere pikotxaren kirtena zen zuloan hautsita zegoena-; eta berak eraman zuen bizkarr...\n...>zuen, eta bi aldiz sartua zion labana, kirteneraino, gorputz babesgabe hari. Gordeta nengoen tokitik arnasestuk...\n...a belarra ernetzen hasita hondoan. Barruan pikotx baten kirtena zegoen bi puska eginda, eta kutxa ugariren oholak barreiatu...\nAmnistia, txikle hori. Egilea(k) LETONA, Xabier. Argia, Komunikazio Biziagoa, S.A.L 2012 (1)\n...> nahikoa da egungo arazo nagusiena, kirtena PPren eskuetan dela eta inoiz baino gatibuago bihurtu ditue...\nAntzinako India. Egilea(k) BARAMBONES ZUBIRIA, Josu. ETB dokumentalak, Euskal Irrati Telebista 2010 (2)\nMARK KENNOYER: (OFF) Ispilu bat bada, kirtena ere izango du, seguru. Hara, hemen badago alde biribilduago...\n...de biribilduago bat, baliteke hor azpian egotea kirtena. (ON)\n...>, gero niri esango didazue astapotroa! -Iñakik, kirtenen sailean beti bera dela-eta deseroso.\nAroztegiari buruzko kontsulta eskatu dute ezkerreko talde parlamentarioek. Egilea(k) ORZAIZ, Ion. Berria, Euskal Editorea SM 2016 (3)\n...rrari buruz ari naiz, zehazki. Zuek bai kirtenak!», esan zuen. Hitzok entzunda, aretotik alde egin zuten Aha...\n...> Geroa Baiko ordezkariei.Beltran: «Zuek bai kirtenak»Eztabaidaren tonuak gora egin zuen PPko Ana Beltran legebil...\n...ontra eta turismoa mendialdean sustatzearen kontra. Kirtenak, bai, eta Bilduri, Ahal Dugu-ri eta Ezkerrari buruz ari nai...\n elektrodo mugikorra: kirtena eta etengailua dituen anodoa\nArroken erronka. Egilea(k) GARIKANO, Antton. ETB dokumentalak, Euskal Irrati Telebista 2012 (1)\nAte joka dira Aratzerrekako sanisidroak. Egilea(k) UZTARRIA. , Uztarria Komunikazio Taldea 2017 (1)\n... da Atxurrien altxor bile. Horrez gain, aitzurren kirtenen jaurtiketan eta sokatiran aritzeko parada ere izango da.\nBurua jaitsi eta erratzaren kirtenari heldu nion, ni lanean ikusita isilduko zelakoan.\n...lementuen arteko loturak sendoa izan behar du. Kirtenek edo heldulekuek tamaina egokikoak izan behar dute, ertz zor...\n8. Eragin errematxagailuaren kirtenari kabila hausten den arte.\n...lastikozko kirten batean txertatua.Tamaina Kirtena Mihia Gorputza Forma↑2.14 irudia. Karraka osatzen duten ele...\nBIRA. Idurre Eskisabel. Zerikusia. Egilea(k) ESKISABEL LARRAÑAGA, Idurre. Berria, Euskal Editorea SM 2014 (1)\n...ruzko erreportajea etorri zaio begien aurrera. « Kirtenak, erlijioagatik hala aritzea ere!», esan du marmarka. Inguru...\n...utenak». «Ba lagunak deukozuz / lerdoak, kirtenak», argitu zion azken bertsoan Iturriagak. «Beittuzu lau torn...\nBanan-banan. Egilea(k) CONSUMER. Consumer, Eroski S. Coop. 2003 (7)\nBarauts-etxe eta kirtenaren arteko distantzia handienekoa (hoberena: 184 mm.) eta barau...\nBarauts-etxe eta kirtenaren arteko distantzia txikiena (80 mm.) eta biratze-unea egokit...\nBarauts-etxearen muturretik kirtenaren gunerik gertuenerako distantzia, bazter txikietan aritzeko ...\nBarauts-etxe eta kirtenaren arteko distantzia txikiena (80 mm.).\nBanan-banan hortzetako zazpi eskuila. Egilea(k) CONSUMER. Consumer, Eroski S. Coop. 2004 (1)\n...-B eta Licor del Polo-k ez zuten), bostek kirtenean ez irristatzeko sistema ere bazuten, eskuak bustita edukiz ...\nBanan-banan, sei erratz-xurgagailu. Egilea(k) CONSUMER. Consumer, Eroski S. Coop. 2010 (1)\nBeste abantaila bat heldulekuak edo kirtenak ematen du: aski luzea dute, eta gorputz-jarrera desegokiak ...\no Ondo diseinaturiko kirtenak dauzkaten erremintak erabiltzea (esku babesak).\nBardajea. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2014 (1)\n...okian zuzen-zuzen moztu eta zorroztutako makilak, erratz kirtenetarako aluminiozko tutuak, begi zabaleko polietilenozko eta polipr...\nBi ertzaini katanaz eraso egiten saiatzeagatik atxilotu dute Donostian. Egilea(k) ERREDAKZIOA. , Euskal Irrati Telebista 2010 (1)\n..., erasotzailea gerriaren atzealdean zeraman objektu baten kirtena heltzen saiatu da, baina ertzainetako batek besoa geldiaraz...\nBihotz bero. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2014 (1)\n...k" deitzen dituzten eskalapoiak, sukaldeko ontziteria, kirtenak, eskulturak, jostailuak eta abar egiteko erabili izan da.\nBroad Peak: Lehenengo egunean 6.200 metrora heldu dira. Egilea(k) ERREDAKZIOA. , Euskal Irrati Telebista 2010 (1)\nDantza bidez 'moratoria' eskaera egin zen Zubietan. Egilea(k) ARANBERRI , Josu. El Diario Vasco, Sociedad Vascongada de Publicaciones, S.A. 2011 (2)\n...bor lurralde izatea lortuko dugu. Zartagia guk daukagu kirtenetik helduta. Ez dezagun askatu. Denon artean Gipuzkoako txoko g...\n...ON] Gauza erabiliak aurkituko dituzu hemen: aizto kirtena, haragia zatitzeko ohola, Joan Hogeita HirugarrenaAita Sant...\nDoraemon 14. Egilea(k) ETB. ETB marrazki bizidunak, Euskal Irrati Telebista 2004 (3)\nEskuineko kirtenari eraginda.\nEzkerreko kirtena da frenoa!\n... ez. Eutsi iezaiozu beti saiheska enbor-birakariaren kirtenari, eta erabil ezazu enborrera itzultzeko.\nEKOGRAFIAK. A ze uda. Egilea(k) GALARRAGA, Aritz. Berria, Euskal Editorea SM 2014 (1)\n...>, beste oilar bat oilategira». «Joño, hori kirtena», botako digu beste batean. Eta «hainbeste igurtzirekin, no...\nELIKADURA. HAZKURRI KONTUAK. Sukaldea, lantegi eta 'arriskutegi'. Egilea(k) AGIRRE ALONSO, Edorta. Berria, Euskal Editorea SM 2008 (2)\n...ratakoan, bero dagoela adierazteko zikindu irinez kirtena.\nEz utzi ontzietako kirtenak sutondo-ertzetik kanporago.\nETA desagertzean, zer?. Egilea(k) IRAETA, Josu. Berria, Euskal Editorea SM 2010 (1)\n...arazoa gure artean burutu dezagun. Zartagin horren kirtena Madrilen eskuetan dagoen bitartean, latz.\nEUSKARA. NAFARROAKO HIZKUNTZA POLITIKAK 20 URTE (199-2009). «Gutxienekoetara ailegatu gabeak oraindik». Nafarroako Gobernuak 20 urtean garatu duen hizkuntza politikak euskararentzako zer eragin izan duten aztertu dute euskalgintzaren inguruko bederatzi lagunek. Iñaki Lasa Iulen Urbiola Inma Errea Mikel Bujanda Paula Kasares Andres Iñigo Sagrario Aleman Paul Bilbao Aingeru Epaltza. Kontseilua Euskara Kultur Elkargoa Kazetaria Euskalerria Irratia NUPen irakasle eta NaBaiko parlamentario Euskaltzaindia IKA Behatokia Idazlea. Egilea(k) BARANDIARAN, Alberto. Berria, Euskal Editorea SM 2009 (1)\n...i jipoia astintzeko balio izan dien makilaren kirtena. Formulazio okerrak, mehatxukorrak, sarri eginez, euskara a...\nEZTIA ONTZIRATZEA. Egilea(k) GALARRETA, Xabier. Sustraia, Euskal Irrati Telebista 2006 (3)\n...a jarriko genituzke. Eta erabat bukatzeko, kobrezko kirtena jarriko genioke, batetik bestera erraz eramateko.\n...aita haizebideak ere. Gero, erraz eramateko kirtena ere badu. Eltzekariak, beraz, uztaia eta kirtenak ditu.\n...tena ere badu. Eltzekariak, beraz, uztaia eta kirtenak ditu.\nElikadura. Hazkurri kontuak. Ebakitzeko gaurko tresnak. Egilea(k) AGIRRE ALONSO, Edorta. Berria, Euskal Editorea SM 2011 (1)\n...elikagaiak ipintzen diren ohola), xehagailua (bi kirtenez hornituriko aho kurbatua, barazkiak xehatzekoa), zerraduna ...\n... lanetan erabiliko da. Egurra aldiz, hesoletarako, kirtenetarako, sutarako eta abar. Su bakoitzak bere trikimailuak eta katr...\nEta harkadian ni. Egilea(k) ERRO, Angel. , ELKAR 2015 (1)\nkirteneraino nigan sartzen duzunean,\nEuskal bertsolariak Mexikon. Egilea(k) PIEDRA, Dabi. Ortzadar, Editorial Iparraguirre, S.A. 2013 (1)\n...nta Agedako kantaldi inprobisatu bat ere, erratz kirtenez egindako makilekin. "Entsegurik ez genuenez egin, akatsak e...\nEuskal makila. Egilea(k) EZEZAGUNA. Ortzadar, Editorial Iparraguirre, S.A. 2010 (4)\n...>. Ohorezko makilak, ordea, alpaka edo zilarrezko girtena izan ohi du. Makilaren behekaldean beste txintxola bat egok...\n...> eta era berean, eskutokiari tope egiten dio. Girtena antxumearen larruaz estaliriko hodia da. Larruaren zerrenda...\n... adarrez eginikoa da. Gainera, eztena egoten da girtenaren azpian ezkutaturik.Txintxolak larruzko girtenari heltzen di...\n... da girtenaren azpian ezkutaturik.Txintxolak larruzko girtenari heltzen dio eta era berean, eskutokiari tope egiten dio. Gi...\n...ien elkortasunean: "Badirudi baserritarra, pelloa eta kirtena dela euskalduna -Jon Arano, Gontzal Agote eta Diego Martiar...\nEzarian. 'Gernika'-ren ikerketa ikonografikoa. Iraganeko sinboloen 'Gernika'. Egilea(k) MUÑAGORRI, Lander. Berria, Euskal Editorea SM 2013 (1)\n... Gorpua aizkora batekin zatikatua izan da, eta kirtena zaldiaren hankaren ondoan ageri da. Apurtutako ezpata, berr...\nEzekiel nora ezean. Egilea(k) OSORO IGARTUA, Jasone. , ELKAR 2012 (1)\n- Kirtena halakoa!\n...xolarik gabe, pasaeran Lilyren eskuari ponpa baten kirtenari bezala eraginez, eta horrek Bankes jaunari esanarazi zion, ...\n...eraz, Bankes jaunak mihisea ukitu zuen hezurrezko kirtenarekin. Zer adierazi nahi zuen hiruki purpurak, «horko horretan?»,...\nFesta, garai txarrean. Egilea(k) GALLASTEGI, Haritz; ALTUNA, Ander. Berria, Euskal Editorea SM 2011 (1)\n...uko. Ekimena izan nahiko dute, neurketari kirtenetik helduz. Frantziarraren joko araua da.Estreinakoz, Llorenter...\nFloren Nazabal. Aizkorako Euskal Herriko txapelduna. «Bosgarren txapelak hurrengo urtean lanean jarraitzeko ilusioa eman dit». Egilea(k) ZUBIAUR, Joseba. Berria, Euskal Editorea SM 2009 (1)\n...tuta. Hasieran hotz nituen eskuak, eta aizkoraren kirtena ezin nuen behar bezala hartu, ihes egiten zidan. Horregatik...\nGOARDASOLA. Egilea(k) LINAZASORO IZAGIRRE, Karlos. El Diario Vasco, Sociedad Vascongada de Publicaciones, S.A. 2011 (2)\n...l ahantzi irten zitzaizkion, puntaz gora, eta kirtenak barruan zeuzkan, garunaren jasan ateri. Zer egin eskultura ...\nKomunaren kanpoaldean, Gariren atean, erratz baten kirtena ikusten dugu atea trabatuz. Barrutik ezin da heldulekua ez ...\nGarbitasuna. Egilea(k) MITXELENA, Eñaut. Aizu!, AEK (Euskaraz Koop.) 2012 (1)\n...heburukoak , gortinen barrak eta komunetako ateen kirtenak dira. Beste datu batek ere ustekabean harrapatu ditu ikertz...\nGaurko filmak. Labana saltzaile baten eta txakur baten istorio ederra. Egilea(k) MITXELENA, Maitane. Berria, Euskal Editorea SM 2009 (1)\n...rara adierazten badu ere. Trebea da labanen zurezko kirtenak lantzen. Eta ez du erreparorik bere kontura labanak saltzen...\nGauzak ez ziren sekula berdinak izango. Egilea(k) IRASIZABAL IZAGIRRE, Iñaki. , ELKAR 2016 (1)\n...>zera! Honek ez daki lehergailu bat egiten, kirtenegia da. Neu izan nintzen -dio Tofuk, gauza jakina balitz bezala...\nGizajoen katalogoa. Egilea(k) AGIRRE ODRIOZOLA, Joxean. , ELKAR 2016 (2)\n...asai, bere gogara, bere buruaz eta bere kirtenaz harro. Nik arbuio keinu bat egin nuen, ez nuen nahi gizon b...\n...nuenean, zegoen horretan, biluzik eta bere kirtena tente, niregana etorri eta besarkada bat emango ote zidan e...\nGulliverren bidaiak. Egilea(k) SWIFT, Jonathan. , ELKAR 2012 (3)\n...uru-argitasun (begirada basatiz eta sastakaiaren kirtena eskuaz zarta-zarta joz esan nion hau), hanka nire gelara sa...\n...> litro inguru zurrutada batean. Haren ganibetak kirtenaren gainean zutik jarritako sega baino bi aldiz luzeagoak ziren...\n...teko; ia zortzi zentimetro izango zen luze, kirtena eta zorroa urrezkoak, diamantez apainduak. Ahotsa ozena zue...\n-Bretoi kirtenak. Antzarak, behintzat, goxoak zeuzkatek.\nGure gerretako heroiak. Egilea(k) UGALDE, Rafael. , ELKAR 2015 (2)\n- Kirtenak bazarete, gero!\n- Kirtenak izango gaituk, baina ez ditugu patatak agerian hire moduan;...\nHabitat. Egilea(k) AGIRRE, Katixa. , ELKAR 2009 (2)\n...i. Ziur dena kontatu diola. Izenik gabeko kirtenak irribarre antzeko batekin begiratu dio Giorgirengana gertur...\n...> dedikatu dio mutilari, eta gero beste bat kirtenari, gogoz kontra. Itzulingururik gabe eskatuko lioke Giorgiri:...


Eskifaiak etzi egingo du Gabonetako kontzertua. Noticias de Gipuzkoa\nEskifaiak etzi egingo du Gabonetako kontzertua\nDuela egun gutxi zendutako Lourdes Zubeldia ere omenduko dute, 19.30ean hasita, Portuko elizan\nhondarribia- Beraien ohiko Gabonetako Kontzertua eskainiko dute ostiral honetan, 19.30etik aurrera Portuko elizan eta dohako sarrerarekin, Hondarribiko Eskifaia abesbatzaren hiru taldeek.\nKontzertua Eskifaia Txiki haurren abesbatzak irekiko du. Inigo Salaberriak zuzentzen duen 22 gazteen taldeak lau pieza abestuko ditu. Hala, azken hileotan Hendaian, Irunen eta Hondarribiko Mendelu auzoan eskainitako kon-tzertuen jarraipena egingo dute.\nXatz Eskifaia ahots zurien abesbatza izango da hurrena abesten. Amaia Aldalurrek zuzenduta, gehienbat euskarazko gabon kantak eskainiko dituzte.\nomenaldiaAzkenik, ahots nahasietako Eskifaia Abesbatzak, bakarrik oraingoan, Gorka Aierberen zuzendaritzapean hainbat gabon kanta eskainiko dizkie bertaratzen direnei. Horien artean, duela egun gutxi zendu den Lurdes Zubeldiari omenaldi txikia egingo diote. Zubeldiaren hitzak eta Javier Bustoren musika dituzten Gabon izar eder eta Altxa, Pello artzaia abestuko ditu abesbatza honek. Kontzertua amai-tzeko, hiru taldeek batera kantatuko dute. - X.S.


Etxebizitza hutsak mobilizatu nahi ditu Hondarribiko Udalak - Txingudi Online\nEtxebizitza hutsak mobilizatu nahi ditu Hondarribiko Udalak\nAlokairua kudeatzeko Eusko Jaurlaritzak daukan Alokabide erakundearekin hitzarmena sinatu du Hondarribiko Udalak. “Zabaldu zure etxea” kanpainiaren bidez, alokairu sozialera bideratzeko etxebizitza hutsak eskuratu nahi ditu Alokabidek EAEko herri ezberdinetan. Hondarribian proiektuak hainbat osagarri izango ditu, Udalarekin lortutako akordioari esker.\nBizigune programaren bidez, maizterrak etxebizitza Alokabideren esku uzten du. Trukean, maizterrari bermatzen dio hilero errenta jasoko duela, eta etxea egoera onean bueltatuko diotela. Beraz, maizterrak ez du inolako harremanik errentariarekin. Honek 450€ko alokairua ordainduko du gehienez. 3.000 eta 23.000 euro arteko lansaria edukitzea da eskatzaile izateko baldintza, beraz, ez du soldataren %30a baino gehiago bideratuko errenta ordaintzera.\nAhalegin osagarria egingo du Udalak\nHondarribiko Udalak Alokabideren pograma osatuko du. Maizterrari 200€ko gehigarria eskainiko dio. Gainera, etxebizitza Alokabideren esku utzi aurretik konponketak egitea beharrezkoa baldin bada, 2.000€ arteko dirulaguntzak eskainiko ditu Udalak. Azkenik, %50 arteko bonifikazioa jasoko du maizterrak IBI zergan. “Hiru neurri hauekin, etxebizitza hutsen jabeak programan parte hartzera animatu nahi ditugu. Ahalegin ekonomikoa egingo du Udalak, baina etxebizitza gehiago eraikitzea baino merkeagoa eta jasangarriagoa izango da”, azaldu du Aitor Kerejeta alkateak.\n700 etxebizitza inguru daude hutsik Hondarribian, gehienak bigarren etxebizitzak edo oporretarakoak. Udalak Bizigune programarako aurten 20 etxebizitza lortzea espero du. Guztira 479 pertsona dira Etxebiden Hondarribian etxebizitza bat alokatzeko interesa azaldu dutenak.\nMugikortasun iraunkorraren asteko sariak banatu dituzte Hondarribian


Real Sporting de Gijón VS Athletic Club 2011-10-30 | Athletic Clubeko Webgune Ofiziala\nHasieraTaldeakAthletic ClubReal Sporting de Gijón VS Athletic Club\nReal Sporting de Gijón1 : 1 Athletic Club\nPuntu bat gehiago eta zortzi galdu gabe\nSportingek 1 Athletic Clubek 1Athletic Clubek puntu bat erdietsi du Sportingen aurka, partida banako berdinketarekin…\n2011ko urr. 30a\nSportingek 1 Athletic Clubek 1\nAthletic Clubek puntu bat erdietsi du Sportingen aurka, partida banako berdinketarekin amaitu eta gero. Susaetak bigarren zatian aurreratu du gure taldea eta Bilicek, baloia Barralek desbideratu eta gero, banakoa ezarri du. Zortzigarren norgehiagoka jarraian galdu gabe, zaleen portaera bikaina eta beste bi jokalari minduta, futbol zelaiaren egoerak ez baitu batere lagundu, besteak beste David Lopezek eta Ekizak orkatila zartadura banarekin amaitu baitute.\nSporting hobeto ibili da lehen zatian, presioa ondo eginez eta bizkarra uste eta desio baino gehiagotan harrapatu gaitu. Bigarren zatian aldiz, Athletic Clubek baloi jabetza gehiago izan du, baina sakontasun gehiegirik gabe.\nJende asko El Molinonen, giro ona futbolera jokatzeko, soropila kenduta, eta etxekoak indartsu. Barralek altuegi ezkerrez errematatu du lehendabiziko minutuan eta lehen zatiko dinamika zein izango zen argi utzi du: baloi luzeak San Jose eta Ekizaren bizkarraren bila eta presio handia.\nLlorente azkenean zelairatu da eta zazpigarren minutuan Loraren penaltia eskatu du. Ez zirudien, baina minutuak aurrera joan ahala jokaldi eztabaidagarrien zerrenda handitzen hasi da. Hurrengoa topatu bano lehen Herrerak bigun jaurti du areaz kanpotik Juan Pabloren eskuetara, epailea txartel horia erakutsi dio Iraolari Barralek bere burua haren kontra bota eta gero, eta falta arriskutsua langa gainetik abiatu da.\nBarral bera protagonista izan da 17garren minutuan eta atsedenaldian epaileari telefonoz deitu eta galdetzeko esan badio ere, San Joserekin gurutzatu da eta bere burua bota du penaltiaren bila. Epaileak ez du ezer ez seinalatu, baina etxeko zaleek eguneko gaia bihurtu dute. Athleticek ez zion partidari erritmorik hartzen eta 19garrenean Iturraspek bikain kendu dio baloia Castrori, portugaldarra Iraizozen aurrean bakar bakarrik zela. Athleticek baloia zeukan, Sportingek aukerak.\nSusaetak txartel horia ikusi du eta Trejori Muniaini egindako sarrerarengatik. Jarraian Llorentek lehen aukera garbia izan du, arean sartu da eta bere ezkerkada Juan Pablok oinarekin urrundu du. Aukera ona, baina atsedenaldira arteko arriskua etxekoa izan da, alde batetik falta ugari area inguruan egin direlako, eta beste alde batetik gure taldea paseetan ohi baino okerrago ibili delako. Azken txanpan Trejok baloi solte bat hartu du arean eta bere jaurtiketa Iraizozek desbideratu du. Garbia ere izan da Barralek izandakoa 42. minutuan, baina Gorka Iraizoz berriro fin ibili da. Jada luzapenean penaltia eskatu dituztenak kanpokoak izan dira, Egurenen eskua egon baita korner baten jaurtiketaren ostean.\nAldageletan Ekiza, minduta, geratu da, eta Toquerok bete du bere tokia. Horrek lerro guztiak berrosatzea suposatu du: atzean Iraola, San Jose, Aurtenetxe, De Marcos, zelai erdian Iturraspe, Herrrera Muniain eta aurrean Toquero, Llorente eta Susaeta.\nLehen aukera Castrok izan du, 46. minutuan, baina kanpora bidali du baloia. Pixkaka zurigorriak, gaur beltzez, animatu dira; Susaetak buruz ez du behar bezala errematatu 48garrenean, ostean Aurtenetxek urrutitik lekutara bidali du eta are gehiago animatu dira David Lopez Muniainen ordez zelairatu denean. Irten, kornerra atera, Toquerok baloia buruz luzatu eta Susaetak kontrako zutoinean bakar bakarrik sareetara bidali du. Zailena omen zen.\nBerehala, 64. minutua, Preciadok Rivera kendu du Bilic sartzeko. Athletic berrosatu da hiruko lerro ezarriz, Iturraspe kokatu da zentralen artean Ibai Llorenteren ordez zelairatzen zen bitartean. Ez zen estutasun gehiegirik pasatzen, David Lopez baloia arearantz bidaltzen zuen Toqueroren bila, Iturraspek odola baino ez du bere sudurretik atera Bilicekin tupust egin eta gero eta 71garren minutuan Bilicek berak zortearekin egin du topo, bere jaurtiketa Barralek nahi gabe desbideratu baitu eta baloia Gorka Iraizozen gainetik pasa da banakoa ezartzeko.\nSporting berpiztu da. Iraizozek bere areatik irten da baloi luze bat urruntzeko. Luis Moran zelairatu da Trejoren ordez eta Lora lesionatu denez Damian Suarezek bete du hutsunea. Lehen zatian bezala, azken uneotan etxekoek aukera pare bat sortu dute. Egurenena garbia izan da, baina penalti puntutik kanpora errematatu du 81. minutuan. Dena den are garbiago izan da Barralena 85garrenean, erdiraketa eskuinaldetik, Barralek Iturrasperi bultza eta falta egin dio, epaileak ez du ezer ez seinalatu, eta eskerrak Iraizozek bere burukada harrapatu duen.\nAzkenik, Valentzian eta beste hainbatetan gertatu den bezala, zurigorriek arerioaren presioa gainditu dute eta kontrako zelaian jokatzen amaitu dute lehia. Zortzigarrena galdu barik, fisikoki garesti ordainduta eta, Sporting lehen mailara itzuli denetik, lau denboraldi jada, betiko moduan puntu bat urratuz. Orain, aste “lasai” hau amaitzeko Salzburgera joan eta FC Bartzelonaren etorrera San Mamesera falta zaizkigu.


Fagor CNA Group-ek bere ekoizpen-ahalmena bikoiztu du lau hilabetean - Debagoiena - Goiena.eus\nFagor CNA Group-ek bere ekoizpen-ahalmena bikoiztu du lau hilabetean\nGoiatz Arana Begiristain 2015-07-09 17:30\nEneko Atxaren mahastietan egindako aurkezpena.\nLabe eta garbigailuen salmentek gora egin dute nazio eta nazioarteko merkatuetan eta horrek ekoizpena handitzea ekarri du. Ondorioz, Garagartzako lantegia errendimendu osoan ari da lanean. Ildo horretatik, Administrazio Kontseiluko lehendakari Jorge Parladek langileak zoriondu ditu: "Euren konpromiso, apustu eta ahaleginari esker, sektoreko iberiar penintsulako logistika-biltegirik handiena berriz ere martxan jartzea lortu dugu, hilabete gutxian". Markaren enbaxadore gisa euren proiektura batu den Eneko Atxa sukaldariaren mahastietan eman dute egindakoen eta aurreikuspenen berri.\nAdministrazio Kontseiluko lehendakariaren iritziz, egosketa sailaren ekoizpen ahalmena %30 handituko da urrirako. Garbigailuei dagokienez, urrirako ekoizpen ahalmena bikoiztea espero da eta eltzeena irailerako.\nHalaber, Parladek jakinarazi duenez, arrakastaz lortu dira aurreko udan industria ekoizpenaren abiatzean ezarritako helburuak. Gainera, Espainiako banatzaile guztiekin akordioak itxi dira eta nazioarteko banatzaileekin ere ixtear daude.\nProduktu berriei dagokionean, Parladek azpimarratu du berrikuntza funtsezkoa izango dela; horregatik, frente guztietan Berrikuntza agenda zehaztu dutela eta I+G saila indartu dutela. 2016rako aurreikusten diren produktu berri horien lagin bat Berlingo IFA ferian aurkeztuko dutela ere aurreratu du.\nBerrikuntzaz gain, Parladek pertsonei eman nahi izan die garrantzia: "Markaren posizionamendu berriak, etxetresnetan aditua izateaz gain, pertsonetan aditua izatera iritsi nahi du, beraien beharrak, ardurak eta ametsak betetzeko; eta hau guztia nazioarteko proiekzioa duen espainiar marka bat oinarri hartuta, non kalitatezko produktuak freskotasun eta berrikuntzaz uztartzen diren. Proiektu sendoa baina era berean malgua, eboluzionatzen joango dena eta pertsonekin eta pertsonentzat izango dena".\nAtxa, markaren enbaxadore\nProiektura gehitu da Eneko Atxa, sukaldari entzutetsu eta saritua, markaren enbaxadore gisa. Azaldu duenez, Fagor markarekin emoziozko lotura sentitzen du, bere etxean errotuta dagoen marka delako. Harro eta pozarren dagoela ere aitortu du batasun honengatik: "Azurmendira jendea datorrenean, gure helburu bakarra hauek zoriontsu egitea da. Gure obsesioa da hoberenak izatea, baina pausuz pausu lan eginez, etenik gabe. Eta uste dut bidelagun hoberik ezin nezakeela aurkitu, harroago ezin naiteke sentitu. Espero dudana da harreman berri hau ona izatea Fagorrentzako, guretzako eta denontzako".\nFagorren bozeramaile eta Marketing eta Komunikazio zuzendari Nagore Bonillak azaldu du proiektu berria "birsortu" hitzak definitzen duela ondo: "Birsortuk sortze hutsak baino askoz ere gehiago adierazten du, atzokoa gogoan izanik etorkizunera begiratzea da birsortzea, oinarria mantenduz eta esanahi berria gehituz". Bozeramailearen esanetan, "orain dela lau hilabete hitz hutsak zirenak, ilusioz eta lanez betetako errealitate izatera pasatu dira".


Zinegoak jaialdiko film laburrak Euskaltel telebistako Replaytekan ikusgai\nEgilea Erredakzioa|2020-03-25T10:54:03+02:00martxoa 25, 2020|\nEuskaltel telekomunikazio konpainiak Bilboko Gaylesbitrans Nazioarteko Zinema eta Arte Eszenikoen Jaialdiko filmak ikusgai jarri ditu Replayteka zerbitzuan. Apirilaren 5era arte, Zinegoak jaialdiko aurreko edizioetako istorioen bilduma bat eskainiko du.\nMartxoaren 8ra bitartean egin duten 17. edizioak “aho zabalik utzi” dituela adierazi du Euskaltelek kaleratu duen agirian, eta jaialdiaren aurtengo leloarekin bat egiten dutela aldarrikatuz, aurreko urteetan ikusgai egon diren nazioarteko film laburrak bezeroei doan erakusteko erabakia hartu du: “Euskaltelen aniztasunarekin konprometituta gaude. Hori dela eta, gure aletxoa jarri dugu Zinegoak jaialdia eta hark bultzatzen dituen balioak zabaltzen laguntzeko”.\nJarraian Euskaltel telekomunikazio konpainiak Replayteka zerbitzuan ikusgai jarri dituen lanak:\nCocodrilo (Jorge Yudice, Espainia): Aliciak arratsaldero ikusten du YouTubeko bere kanalik gogokoena, VictorGaming, ekintza-roleko bideo-jokoei buruzkoa. Egun batean, Víctor youtuberrak zuzenean jarraitzaileen galderei erantzuteko asmoa agertuko du, eta Aliciak gauza oso garrantzitsu bat esan nahiko dio.\nAd Lib (Leire Acha, Cristina Vaquero, Arantzazu Martinez, Eurie Cierbide, Irene Velcasco, Beñat Etxaburu, Sara Nikte Berrozpe, Euskal Herria): Dantzaren eta musikaren bidez, maitemindu egingo dira bi pertsona, munduak maitasun hori bazterrean utzi nahi duen arren.\nXY (Anna Karín Lárusdóttir, Islandia): Lisa, 15 urteko neskato bat, beti sentitu da desberdina eta lagunartetik urruti; egun batean, bere gorputzari eta bere historia medikoari buruzko aurkikuntza itzel bat egingo du.\nJess (Agnes Coleman, Costa Rica): Costa Ricako gizon trans bat da Jess; bere genero-identitatea nortasun-agirian jasotzea lortu duen lehenengo gizon trans migratzailea Costa Rican. Genero-intersekzionalitate desberdinak bizi dituzten pertsonen bizitzeko eskubidea defendatuko du.\nLa Mariachi (Adán Ruiz, México): AEBko muga pasatu nahian zebilela, pertsona-trafikatzailetzat hartu, eta espetxeratu egin zuten Nancy. Orain, Mexikon bizi da, Teo emaztearekin eta semearekin, eta familia mantentzeko, Garibaldin kantatzen du, mariatxien sorlekuan.


COVID-19aren semaforoa EAEn: Araba, Bizkaia eta Gipuzkoa, 2021eko abenduak 30ean\nPublikatuta: 2021/12/30 17:35 (UTC+1) Azken eguneratzea: 2021/12/30 17:35 (UTC+1)\nAñana eta Munitibar ziren gaur arte berdez eusten zioten bakarrak. Araban 2.593 kasukoa da intzidentzia, Bizkaian 2.813 eta Gipuzkoan 3.298koa.\nCasi uno de cada tres menores de entre 5 y 11 años han recibido al menos una dosis de la vacuna\nCon 11 712 nuevos casos, la incidencia acumulada roza los 3000 en la CAV\nSagardui: "No hay ningún indicador que nos lleve a pensar en un cambio de tendencia en los próximos días"\nNavarra supera por primera vez la barrera de 3600 nuevos positivos en un día\nKutsatzeek goraka jarraitzen dute Euskal Autonomia Erkidegoan (EAE). Covid-19ak herriz herri izan duen eragina neurtzeko erabiltzen duten semaforoaren arabera.\nAsteazkenean kutsatzeetan errekor berria erregistratu da, 11.712 kasu zenbatu dira eta azken 14 egunetan 100.000 biztanleko metatutako intzidentzia 2.976 kasukoa da.\nGaur gaurkoz, Euskal Autonomia Erkidegoko udalerri guztiak gorriz margotuta daude. Añana eta Munitibar ziren gaur egun arte eremu latzenetik kanpo eusten zioten herri bakarrak, baina haietara ere iritsi dira kutsatzeak, eta, gutxi izan arren, kolorez aldatuarazi dituzten, biztanleria-dentsitate txikia medio.\nAraban, intzidentzia metatua 2.593 kasukoa da, eta are handiagoa da Gasteizen, 2.668 kasu izan baitira 14 egunetan 100.000 biztanleko (1.910,22 kasu ziren, 27ko datuen arabera). Agurainen, Amurrion eta Laudion (5.000 biztanletik gorako hiru udalerrietan) 2.000 kasutik gorakoa da intzidentzia. Baina badira azken egunotan kutsatze ugari izan dituzten herri gehiago ere, Dulantzi, Aiara, Kanpezu, Iruña Oka edo Oionen, besteak beste. Añana ere gune kritikora pasatu da.\nBizkaian, intzidentzia igo egin da: astelehenean, 1.939,26 kasu izan ziren, eta gaur, 2.813 kasu 100.000 biztanleko. Munitibar ere gorriz margotuta dago. Bilbok 3.168 kasuko intzidentzia metatua du. Lekeition 4.000tik gorakoa da intzidentzia, eta 3.000tik gorakoa Abadiño, Arrigorriaga, Basauri, Berango, Derio, Elorrio, Galdakao, Gernika-Lumo, Getxo, Leioa, Markina-Xemein, Ortuella, Sopela eta Zornotzan.\nGipuzkoa da lurralde zigortuena, eta 100.000 biztanleko 3.298 kasukoa da intzidentzia (astelehenean 2.305 ziren). Donostian 3.026koa da intzidentzia metatua (astelehenean baino 1.000 gehiago), izan ere, azken egunetan kasu kopuruak nabarmen egin du gora. Oñatin 7.595 kasukoa da intzidentzia metatua; Aretxabaletan 5000tik gorakoa eta hainbat herritan 4.000 kasu baino gehiagokoa: Arrasate, Azpeitia, Eskoriatza, Legazpi, Tolosa, Urretxu eta Villabona.


Marketina irakurleei zuzentzeak esan nahi du irakurleek nola pentsatzen duten ulertzea.\nIturria: Digital Book World\nEgilea: Rob Eagar\nIrakurketa digitalaren igoerak eta liburu-denda fisikoen jaitsierak liburuen salmenta birpentsatzea eskatzen diete argitaletxeei. Liburuak banatzaileei saltzea ezin da izan gehiago helburu nagusia, milioika pertsona ez baitira jada liburu-dendetara joaten liburuak aurkitu eta erostera. Digitaleranzko eraldaketak esan nahi du argitaletxeek marketina kontsumitzailearengana zuzenean gehiago bideratu behar dutela. Edo, bestela esateko, sustapena irakurlearengana zuzenean bideratzea banatzaileei zuzenean bideratzea bezain garrantzitsua dela.\nKontsultatu ditudan argitaletxe askori aldaketa hori uste zuten baino zailagoa ari zaie gertatzen. Nola iristen zarete irakurleengana, hamarkadatan arreta nagusia banatzaileengan jarri ondoren? Nola erakartzen eta eraikitzen dituzue irakurle-erkidego handiak, hutsetik abiaturik? Erantzuna sare sozialetan edo liburuak merkeago saltzean aurkitzen da. Marketina irakurleei zuzentzeak esan nahi du irakurleek nola pentsatzen duten ulertzea. Irakurle bakoitzak, adina, generoa edo genero-hobespena asko axola gabe, galdera sinple bati erantzunez erosten ditu liburuak, “Liburu horrek merezi al du nire denbora eta nire dirua?” Galdera hori hain laster sortzen da non kontsumitzaileek ez baitute burua nekatzen horrekin. Baina, beti sortzen da.\nAdibidez, pentsa ezazu nola erosi zenuen produktu berri bat, joan zen astean. Edozein egoeratan, interes pertsonalak eragina izan zuen zure erabakian: jantzi berri bat erosi zenuen, pentsatu zenuelako itxura hobea izango zenuela. Jatetxe batera joan zinen, arratsalde erromantiko bat izateko edo kozinatzea gogaikarria gertatzen zaizulako. Azken traste teknologikoa erosi zenuen, moderno-itxura izateko edo eraginkortasuna lortzeko. Irakurleek interes pertsonalaren printzipio berberaren arabera erosten dituzte liburuak. Beraz, argitaletxeek liburu gehiago saldu nahi badizkiete irakurleei, beren marketinaren jomuga egokitu beharra dute.\nBanatzaileei saltzeak esan nahi du generoaren, gaiaren, apaletako espazioaren eta prezioaren arabera liburuak sustatzea. Baina, irakurle gehienei kontu horiek ez zaizkie asko axola, liburuak beren dirua eta denbora merezi duen erabakitzeko. Eta hortxe aldatu behar dute pentsakera argitaletxeek.\nMarketina irakurleei zuzenean bideratzeak esan nahi du azala, webguneko testua, liburuen erreseinak eta sare sozialak erabiltzea, irakurleei erakusteko zergatik merezi duen liburu bat erostea. Kontsumitzaileak autorearen edukia irakurriz zer emaitza zehatz lortuko dituen azaldu behar da. Ez da hainbeste saiatu behar liburuaren gaia edo argumentua deskribatzen. Gehiago ahalegindu behar da irakurleari esaten liburuak nola informatuko, inspiratuko edo entretenituko duen.\nBanatzaileek ez dute ikusten beren eginkizuna denik zure liburuaren emaitzak zein izango diren zehaztea, haien helburua kopuru handiak mugitzea delako. Ostera, irakurleek erosten dituzte liburuak, lortzea espero dituzten emaitzen arabera, haiek kalitatea bilatzen dutelako. Azter ezazu nola egiten duzun zure liburuen marketina. Sustapenean erabiltzen dituzun testuak banatzaileari zuzenduak izaten jarraitzen dute? Irakurleei zuzenean saldu nahi badiezu, haien hizkera erabili behar duzu. Hizkera hori menderatzeko, hasi erantzuten irakurleak azken finean egiten duen galdera, "Zer du horrek niretzat?"\nMarketina irakurleei zuzentzeak esan nahi du iraku...


Ikasturte berria eta Zadorra AEK Euskaltegiaren 5.urteurrena aurkeztu ditu Gasteizko AEK-k - Araba - Alea.eus\nhirinet 2013-09-10 13:55\nAurtengo eskaintza akademikoari dagokionez, urritik ekainera euskara ikasteko makina bat aukera eskaintzen dituztela azaldu dute arduradunek, Lakuan, Aranan zein Judimendin. Euskara maila guztiak, titulu homologatuak lortzeko ikastaroak, autoikaskuntza eta taldeentzako ikastaro bereziak, hain zuzen ere.\nHainbat ordutegi izango dira aukeran, goizez zein arratsaldez, asteko egun guztietan eta, gainera, matrikulatzeagatik soilik, doan jasotzen da AIZU! aldizkaria.\n“Euskara ikastea errazagoa izan dadin jarraitzen dugu lanean, instituzioen eta gizarte osoaren aurrean helduen euskalduntzeak euskararen berreskurapen eta biziberritzerako duen garrantzia aldarrikatuz. Honela, udal diru laguntzek jarraitzen dute eta, horrez gain, dagoeneko HABEren euskara-mailak eskuratu dituztenentzako diru laguntzak berreskuratu dira”, azaldu dute arduradunek.\nGasteizen ez ezik, Arabako AEKk Zuian, Lautadan (Agurainen, Araian eta Dulantzin), Trebiñun eta Aiaran (Laudion eta Amurrion) ere matrikulazioa zabalik dago.\nEgingo al dugu? Gasteizko AEKren kultur programa\nEskaintza akademikoarekin batera, Egingo al dugu? kultur programa eskainiko du Gasteizko AEK-k. Arduradunen esanetan, programa “euskara ikasle eta euskaldun orori euskarazko kultur eskaintza anitza eskaintzeko gogoz sortu zen, eta helburu berari eutsiko diogu aurten ere. Eskaintza honen barruan kokatzen ditugu neguan eta udaberrian egiten ditugun barnetegi txikiak eta ikasturte osoan zehar burutzen diren gai desberdineko tailer eta hitzaldiak”.\nHiriko gizartetxe, auzo elkarte eta ostatu askotan burutzen dira eta, ikasleentzako ez ezik, gasteiztar euskaldun guztioi zuzenduak dira. Musika, kirola, gastronomia, ikusentzunezkoak, bertsolaritza, literatura etabar izaten dute ardatz eta aurten aurreratu duten moduan, Karmele Jaio idazlea eta Edorta Lamo sukaldaria izango dituzte, besteak beste.\nKontzertuak, diaporamak eta zineforumak ere antolatuko dira ekainera arte iraungo duen egitarau oparo honetan.\nZadorra AEK euskaltegiaren 5.urteurren jaia\nAzkenik, Zadorra AEK euskaltegiaren 5.urteurrena ospatuko du aurten euskaltegiak. Ospakizuna irailaren 14an izango da., 11:00etan euskaltegian. Ondoren Zumaia plazara mugituko da festa, Kidamen magiaz, dantza plazaz, gargantuaz... gozatzeko.


Estu hartu du Real Unionek Barakaldo liderra : KIROLETIK\nEstu hartu du Real Unionek Barakaldo liderra\n06 Abe, 2015\nREAL UNION: Txusta, Azkoiti, Esnaola, Aimar, Urkizu, Rodellar, Mikel Alonso (Mujika, 81'), Eizmendi (Morcillo, 77'), Ozkoidi (Martins, 69'), Barrón, Galán.\nBARAKALDO: Alejandro, Aguiar, Pomares, Quintanilla, Etxebarria (Martin, 45'), Albisua, Héctor (Armiche, 83'), Cusi, Iker Hernández (Yurrebaso, 72'), Alain Arroyo, Izquier.\nGOLAK: 1-0: Esnaola (24'). 1-1: Alain Arroyo (41').\nEPAILEA: Antonio López Toca. Txartel horiak: Rodellar (Real Union); Etxebarria, Cusi, Iker Hernández, Izquier (Barakaldo). Txartel gorria: Aimar Sagastibeltza (Real Union).\nNorgehiagoka erakargarria hartu du Stadium Galek hamaseigarren jardunaldian. Neurketa bizia eta lehiatua. Multzoko lider sendoa da Barakaldo, eta partidarik galdu gabe heldu da Bidasoa ibaiaren ertzera. Boladari jarraipena ematea lortu du Galen, baina sufritu behar izan du puntua eskuratzeko. Presio itogarria egin dio Unioni lehen zatian. Ondorioz, txuribeltzek zailtasunak izan dituzte baloia atzetik ateratzeko. Jokaldiak landuta, hutsuneak topatuz joan dira, eta arriskua sortzen hasi dira Alejandroren atearen inguruan. Mikel Alonsok falta gogorra jaso du, areara bidean bakarrik zihoala. Txartel gorria ateratzeko arrazoia izan zitekeen, baina epaileak horia atera du. Haren erabakiek dezente baldintzatu dute partida.\n24.minutuan, Iosu Esnaolak gol ederra sartu du. Mikel Alonsok falta bat atera du eskuin aldetik, ia hondoko marratik, eta atzelari oriotarrak buruz bidali du baloia sarera. Bigarrena sartzeko aukera ere izan du Esnaolak, beste aldetik ateratako falta batean. Zangoarekin eman dio bigarrenean, eta gora joan zaio errematea. 35.minutuan beste gol aukera argi bat eduki du Jorge Galanek. Eizmendik erdiratze aproposa egin du, baina aurrelari nafarrak kanpora bidali du burukada. Barakaldoren gola une estrategikoan heldu da. Real Union jaun eta jabe zen berdegunean, eta hurbil zirudien 2-0ekoak. Baina Alain Arroyok Txustaren pase okerra harrapatu du, eta banakoa jarri du markagailuan. Atsedenaldiaren atarian, gainera.\nKolpe mingarria izan da berdinketa Real Unionentzat. Hala ere, indartsu irten da bigarren zatian, lehenengoaren bidetik. 53.minutuan Eizmendik abagune ederra izan du, korner batean, Galanek baloia buruz ukitu ondoren. Bi minutu beranduago, Alonsok izan du bigarrena sartzeko aukera. Barronen pasea jaso du, baina kanpora egin du errematea. Garaipenaren bila jotzeko ardurak arazoak sortu dizkio Unioni kontraerasoan. Sor dezakeen arriskua erakutsi dio Barakaldok behin baino gehiagotan. Kontraeraso horietako bat hausteko faltaren ondorioz, txartel gorria ikusi du Aimar Sagastibeltzak, 74.minutuan. Beraz, hamar jokalarirekin aritu behar izan du talde txuribeltzak azken ordu laurdenean. Nabaritu du, sufritu arazi egin baitio Ezkerraldeko taldeak. Edonola ere, banakoari eustea lortu du Real Unionek.


Rodríguez Fundazioaren proiektu bat\n"Arte eta Elektrizitatea" izan zen esperientziaren ondoren, Rodríguez Fundazioa proiektu horren ekoizpen eta hedapen prozesuari heltzeko orduan funtzionamendu ona izan zuten oinarrietako batzuk garatzen ari da, eta sistema bat jarri du abian, haren aukerak sormenaren esparru berrietara hedatzen lagunduko duena.\nTester izendatzen dugun sistema "jarduera elektrikoa" hautematera bideratuta dago, hau da, orain arte izan dugun funtzionatzeko frekuentziarekin sintonizatzen duten lan formulak hautematera, dauden lekuan daudela. Hortaz, nolabait ere, hautemate sistema da.\nProiekzioaren beharra daukan lehenengo asmo hori -"errizoma" motako erreferentzia grafikoan oinarritu gara horretarako-, "periferia" ideiari buruz hausnartzen ari da orain, "periferia" egungo kulturaren eta sorkuntzaren, eta, bereziki, multimedia arte praktikaren "ilundutako gune" moduan ulertzen dugularik.\nIluntasuna, hainbat proiekturentzat, ikusgarritasunaren ukazioa den aldetik -haien planteamenduetatik, "sare proiektu bakarrari" dagokionez, urruntze kritikoa gauzatzen duten, edo, haien jatorria dela-eta, nagusiturik dagoen ingurune geopolitikotik kanpo kokaturik dauden proiektuentzat-, guretzat, abian jarri dugun mekanismoaren objektu garrantzitsuena bihurtu da.\n"Tester" proiektuak, era berean, lankidetza eskaintzen duten eta deszentralizatuak diren proposamenak hartu ditu berriro; proiektu ezberdin eta urrunen artean, ekimen, talde, artista, kolektibo, helbide edo tokien artean, besteak beste, "do it yourself", "home tech" eta "urrutiko lan" ezaugarriak azpimarratzen dituzten proposamenak dira.\nSistema hori abiarazteko, lan segida osatu nahi dugu, proiektua era naturalean garatuz joango diren hainbat fasetan oinarrituta dagoena. Horrela, "Tester" proiektuari euskarri teorikoa emango dion lan egonkorraren egitura finkatzen saiatuko gara, eta euskarri teoriko horrek guri egokia den garapena eskainiko digu.\nEra horretan, artekaritza prozesuak birplanteatzeko modua biltzen ari gara, sorkuntza proposamenak jasotzea baldintzatzen duten alderdiak aztertzen ahaleginduz, eta baldintza horiek artearen praktikan ikergai gisa nola eratzen diren aztertuz.\nAztertze lan handia martxan jarri behar dugu, hasierako lan taldearen bitartez; horretan, gure lehenengo eta berehalako helburu gisa, "errizoma" moduko eskema hedatuko da "geurea den sare" bat eratu arte. "Adabegiak" (kolaboratzaileak) bilatuko ditugu, garapen bide berriak ekarriko dituztenak, sare horretarako adar berriak eta transmisio linea berriak sortuko dituztenak.\nEta egiturak lan hori sostengatzea eta arte ekoizpenaren lurraldera hedatzea ahalbidetzen duenean, orduan soilik, sistemaren garapenaren ondorioa izango den bigarren faseari ekingo diogu; eta bertan, sortutako jarduerak hedapen estrategiak eta mekanismo berriak eratuko ditu, beren aldetik elkarren segidako erreakzioak, adar ugariko egitura berriak, materialak diren eta inmaterialak diren emaitzak, lehen ez zeuden tokietan sorkuntza aukera berriak, eta lehen ezinezkoak ziren pentsa ezineko giza harremanak eragingo


Coca-Cola, Pepsi eta Nestle, itsasoa plastikoz gehien kutsatzen duten enpresak\nCoca-Cola, Pepsi eta Nestle, ozeanoak plastikoz gehien kutsatzen dituzten enpresak\nAGENTZIA | ERREDAKZIOA\n42 herrialdetako kostak garbitu dituen 'Break Free From Plastic' mugimenduak egindako ikerketa baten arabera, bildutako plastikoen % 65 baino gehiago multinazional handien produktuenak dira.\nItsasoan bildutako plastikozko botilak.\nPlastikozko poltsak derrigorrez ordaindu beharko dira\nPlastikozko platera eta mahai tresnen salmenta debekatu nahi du Europako Batzordeak\nPlastikozko poltsak debekatuta egongo dira 2021etik aurrera\nPlastikoa jaten duen entzima diseinatu dute\nCoca-Cola, Pepsi eta Nestle dira itsasoak erabilera bakarreko plastikoz gehien kutsatzen dituzten enpresak, "Break Free From Plastic" (Plastikotik Askatu) mundu mailako mugimenduak gaur Manila hirian aurkeztutako ikerketa baten arabera. Aipaturiko mugimenduak 42 herrialdetako kostaldeak garbitu ditu.\nIrailaren 9tik 15era bitartean, mundu osoko 10.000 boluntariok 239 ekintza burutu zituzten 42 herrialdetako kostalde eta ingurune naturalak garbitzeko Filipinetan, Thailandian, Vietnamen, Indian, Indonesian, Australian, Txilen, Ekuadorren, Brasilen, Mexikon, Ameriketako Estatu Batuetan, Kanadan, Marokon eta Espainian, besteak beste.\nGuztira, plastikozko 187.000 pieza bildu zituzten, eta erdiak baino gehiago (% 65tik gora) multinazional handien bilgarriak ziren. Coca-Cola, Pepsi eta Nestle zeuden zerrenda horren buruan.\nHalaber, itsasoak gehien kutsatzen dituzten enpresen zerrendan daude beste hauek ere ageri dira: Danone, Mondelez, Procter & Gamble, Unilever, Perfetti van Melle, Mars Incorporated eta Colgate-Palmolive. Elikadurako, garbitasuneko eta etxeko produktuak saltzen dituzte guztiek.\nBildutako 100.000 plastiko inguru birziklatzea oso zaila edo ezinezkoa den materialez eginda zeuden: poliestirenoa, PVCa, PET (polietilen tereftalatoa) edo erabilera bakarreko plastikozko filmak.\nBrasil azken ordukoa\nTxileko albisteak 2021\nAustralia albisteak gaur


Arrisku handiko materialak suntsitzeko baldintza berriak | Consumer\nArrisku handiko materialak suntsitzeko baldintza berriak\nMER erauzteko baldintza berriak BHEaren Zuzendaritza Batzordeak egindako ikerketaren emaitzen araberakoak dira. Ikerketa horren arabera, nerbioetako arteriatik gertu dauden mesenteriko linfatiko mesenterikoetan eta nerbio mesenterikoetan infekzio-arriskua dago.\nZati zehatz hori bakartzea zaila denez, 100/2003 Errege Dekretuak behien mesenterio osoa MERtzat hartu beharra ezartzen du. Gainera, arauak aldatu egiten ditu material horiek ateratzeko lekuak. Hala, hiltegiak, piezakatze-aretoak, fabrikak edo transformazio-instalazioak atera ahal izango dira, betiere agintari eskudunen ikuskapena jasotzen badute.\nArdoen eta ahuntzen bizkarrezur-muinaren kasuan, horretarako baimena duten zatikatze-aretoetan atera ahal izango da, baldin eta eragiketen segurtasuna bermatzen duen jarduera-protokoloa badute. Halaber, baimena duten kontsumitzailearentzako salmenta-puntuetan ere atera ahal izango da kanaletatik bizkarrezurra.\nerauzketa ezabaketa mer-eu


JUSTIZIA ALDARRIKATZEN JARRAITZEN DUGU! #GENOZIDIOAEGONZEN – Entreamigos – Lagun Artean\nJUSTIZIA ALDARRIKATZEN JARRAITZEN DUGU! #GENOZIDIOAEGONZEN\nNora bidalita: 13 de maiatza de 2021 Non: Berriak\nGaur, Ixil herriak justizia bila 30 urte pasa ondoren, genozidioaren epaiketaren zortzigarren urteurrena aipatu eta nabarmendu nahi dugu.\n80 urteko kartzela zigorra izan zen Efraín Ríos Montt, diktaddore ohiari ezarri zioten zigorra, maia herria amaitzen saiatzeko kanpainaren buru izateagatik. Horregatik guztiagatik, Entreamigos-Lagun Artean-en ustez, memoria historikoa berreskuratzeko prozesuek izugarrizko esanahia hartzen dute, iraganeko eta oraingo inpunitatearen aurkako borroken jarraipena eta defentsa prozesu sozialak ulertzeko aukera ematen baitute. Horren eredu, 80ko hamarkadan armadaren sarraskiek eragindako populazio indigena bera eta lur errea bezalako politikek edo populazioaren desalojo bortitzek, nazioarteko giza eskubideen arauak, iraganean bezala etxeak eta laboreak erretzea ere barne hartzen dute.\nZigorgabetasuna nagusi den herrialdea da Guatemala, eta segurtasun eza eguneroko bizitzaren zati bihurtu da. Nahiz eta, emakumeak babesteko konpromisoa hartu arren, hainbat hitzarmen eta nazioarteko eta eskualdeko itunak berretsi ondoren, Guatemala estereotipo patriarkaletan oinarritutako diskriminazio eta zapalkuntza ohiturak nagusi ditu, horietan emakumeak sektore ahulenetakoak izanda nabarmenduz.\n“36 urtez Guatemalak barne gatazka armatua bizi izan zuen”\nBaina ezin dugu ahaztu orainaldi oro iraganarekin lotuta dagoela, eta Guatemala ez da salbuespena izango. Gaur egun oraindik itxi gabeko zauri ugari ditu izandako iragan mingarriagatik, beraz gaurko datuak ez lirateke berdinak izango atzokoak gabe.\n36 urte luzez, Guatemalak barne gatazka armatua bizi izan zuen. Estatuak berak, emakumeengan praktika oso bortitzak eta irailketak izan zituen.\nEfraís Ríos Montt-en genozidioaren aurkako epaiketan, epaileek ebatzi zuten Santa Maria Nebaj, San Juan Cotzal eta San Gaspar Chajul Ixil Maya biztanleek barneko gatazka armatuko ekintzarik okerrenak beren mamian bizi izan zituztela. Udalerri horietan, armadak auzo eta herri osoak desagerrarazi zituen eta biztanleria zibilaren aurkako indarkeria teknika basatienak erabiliz, lekualdatutakoen goseak eraginda, emakumeak sexu objektu gisa erabilita eta gerrarako presoak esklabo bihurtu zituen. Guatemalako Estatuak, armadaren bidez, Ixil Mayaren ehuneko 33 desagerrarazi zuen.\n“Epaiketa honekin 200.000 bizitza baino gehiago suposatu zituen gerra amaitu dela esan genezake”\nGatazka, 1996ko abenduaren 29an amaitu zen, Álvaro Arzuren lehendakaritzan, Guatemalako Gobernuaren eta Guatemalako Batasun Iraultzaile Nazionalaren arteko Bake Akordio Iraunkorra sinatu zenean. Sinatzaileen artean, % 11 soilik emakumeak ziren, heurak gatazka armatuan zehar bortizkeria espezifikoa jasan zutenak izan arren.\nHori dela eta, emakumeen erakunde askok, justizia bilatze prozesu horretan, isilpean eta zigorrik gabe egon diren emakumeen aurkako krimenak bereziki ikertzea eskatzen dute. Gaur egun, argi dago, Estatua bera izan zela emakumeak barne etsaitzat jo zituena.\nEmakume indigenen gorputzetan botere taldeen diskurtsoak sinatzen ziren eta horietan maia herriaren porrota eta holokaustoa finkatu ziren. Giza eskubideak bermatzeko betebeharra zuten estatu indarrek, sexu indarkeria erabili zuten banakako eta kolektiboarekin amaitzeko taktika gisa.\nBeste genozidio batzuetan bezala, Guatemalako barne gatazkan ere, emakumeen aurkako bortxaketa behin eta berriz egiten zen praktika izan zen. Izua sortzeko, emakumeak eta beren gorputzak gerrarako tresna gisa erabiltzen ziren, giza eskubideak eta nazioarteko giza eskubideak urratuz. Argiztapen Historikorako Batzordearen (CEH) arabera, 1.465 bortxaketa ekintza erregistratu zituen, eta horietatik 285 kasu dokumentatu zituen. Horietatik biktimen % 99a emakumeak ziren eta horienn % 88,7a emakume maiak. CEHren txostenak ere adierazten du sexu indarkeria horren egile material nagusiak armadako kideak (% 89a), PACeko kideak (% 15,5a) eta komisario militarrak (% 11,7a) izan direla.\nSEPUR ZARCO KASUA\nLehen kasu horrekin batera, epaitegira irtisi zen Maya Achí herriaren kasua azpimarratu nahi dugu. 2016ko otsailaren 1ean hasi ziren Sepur Zarco izenarekin ezagutzen den kasuaren entzuketak. 30 urte pasa ondoren, gatazka armatuan jasandako sexu indarkeriatik bizirik atera ziren 11 emakume Q’eqchies-ek justizia aldarrikatzen zuten. Egiaren eta erreparazioaren bilaketa ariketa indartsu bat izan zen eta izaten jarraitzen du, ez bakarrik bortxaketaren estigma eraman behar izan zuten adineko emakume haientzat, baita indarkeria jasan zuten beste emakume askorentzat ere.\nHorrela, Guatemala, barne gatazka armatu garaian sexu esklabutza salaketak bermatuko zituen munduko lehen herrialdea bihurtuko litzateke, hori, nazioarteko legediak zehazten duen delitua izanda.\nKontuan izanik, kultura indigenean emakumeak direla kultura, hizkuntza, sendatzeko moduak… hau da, maia izatearen transmisore nagusiak direla, eta horietatik % 88a bortxatuak eta torturatuak izan zirela, argi dago genozidio planaren barruan, subjektuak ez ezik, bizitza eta kultura iraunarazteaz arduratzen direnak suntsitzeko xedea zutela. Beraien gorputzak markatzeaz gain, beren komunitateen kultur esparruak eta arauak sakonki aldatzea ere zuten xede.\n“Nahiz eta emakumeen mugimenduak ahalegin guztiak egin, Guatemalako Estatuaren aldetik, arazoarekiko mespretxu handiak daude”\nIraganak ez du orainarekin zerikusirik, baina Guatemalako femizidioen egungo historiak egia hori erakusten dute. Gaur egun, emakumeak bortxatu eta erail dituzten krudelkeriak antzinako zapalkuntza sistemaren emaitza argia da, baita gatazkan haien aurka egindako indarkeriaren inguruko zigorgabetasuna eta isiltasuna ere.\nAzpimarratu beharra dago, nahiz eta emakumeen mugimenduak egindako ahaleginak oso handiak izan, (batez ere indarkeria mota hori prebenitzen, bertaratzen, zigortzen eta desagerrarazten laguntzen duten mekanismo instituzionalak artikulatzera zuzenduta), Guatemalako Estatuak arazoarekiko duen kezka maila oso baxua dela.\nHorregatik guztiagatik, EA-LA-n beren herrialdean justizia bilatzeko bizi eta borrokan diharduten emakume horiei ahotsa emateko lan egiten dugu eta Cristina Chiquín Rodríguez, Guatemalako argazki kazetariaren laguntzarekin batera borroka horren zati bat dokumentatu ahal izan dugu, “La Búsqueda: Guatemalako emakumeak justizia aldarrikatzen” erakusketarekin eta Guatemalan argitaratu den, izen bera daraman, argazki liburuarekin.\n“eta hau ez da hemen amaitzen…”\n2000. urtean, Guatemalan, batez ere emakumeen desagerpenak, erakundeen (giza eskubideak eta emakumeak) erasoak, horietan lan egiten duten emakumeen bortxaketak, heriotza mehatxuak eta hilketa politikoak berriro hasi ziren.\nHorregatik, ekintza eta praktika anker hauek jarraitzen duten bitartean, 2021. urtean zehar eta 2022. urtean emakume horiei guztiei ahotsa ematen jarraituko dugu, Garapenerako Lankidetzaren Euskal Agentziak finantzatutako proiektuarekin, “Justizia Aldarrikatzen duten Emakume Anitzen Ahotsak, Guatemala- Euskal Herria”. Cristina Chiquín Rodriguezen “La Búsqueda: Guatemalako emakumeak justizia aldarrikatzen II” argazki liburua argitaratuz, Guatemalan emakumeek justizia bilatzearen borrokari buruzko dokumentazio grafikoa izango da. Horrekin, emakumeen etengabeko borrokaren inguruan justizia aldarrikatu ahal izateko beren gorputzetan bizi izan dituzten eta bizi dituzten indarkeriak eta desberdintasunak herritartasunari ikusgai egiteko. Praktika horiek pairatzen jarraitzen duten emakume horien istorioak jasoko ditugu eta liburuaz gain, izen bera daraman erakusketa bat ere egingo dugu.\nGuatemalan justiziaren bila borrokan aritu ziren eta horretan jarraitzen duten emakume horien oroimenerako bidaia izango da.\n"GIH-en ARTISTAK" TAILERRA GETXON\nMAYA ACHÍ EMAKUMEEN KASUA: EPAIKETA HISTORIKOA\nGIZARTE ZIBILAK PULTSUA IRABAZI DU #NOALA5272\n“AHOTS PLURALAK: Emakumeen memoriaren eta justiziaren aldeko estrategiak Guatemalan” Dokumentala.\nJARDUNALDIAK: Indarkeriatik bizirik atera diren emakumeen erreparazioa eta duintasuna: Guatemala-Euskal Herria\n“GIH-en ARTISTAK” TAILERRA GETXON